Lurrari buruz | Lurra\nNondik gatoz eta nora goaz\nLurraren Deia 2000. urtean jaio zen talde ezberdinen bilgune izateko helburuarekin. Euskal Herriko ehun pertsonak “Gure amaren lurra defendatzeko deia” izeneko manifestua zinatu genuen, zeinean instituzioei eskatzen diegun gelditu dezatela egun gauzatu nahi duten garapen eredu jasanezina. Eredu horrek hain antzinakoa den Euskal Herri zaharra identitaterik gabeko Euskal Hirian bihurtzeko arriskua du, gure herriaren izaera kapital espekulatzailearen interesen esku utziz.\n2002an Johannesburg-en NBE-ak antolatutako Nazioarteko Goi-bileran Lurraren aldeko Elkarrizketa izeneko dokumentua sustatu genuen 50 bat eragile sozial eta sindikalek. Bertan, gure herrirako bestelako garapen eredu baten oinarriak proposatzen dira.\n2006ko Lurraren Egunaren ospakizunetan, bataz beste, beste 100 bat pertsonek Garraitz irlako manifestua zinatu genuen. Manifestu hartan eztabaida soziala irekitzea eskatu genuen, baina inposaketa izan zen erantzuna; benetako parte-hartzea egituratzeko tresnak bilatu genituen, eta guztia marketin berdean bihurtu zen, gure hatzek ilargia seinalatzen zuten... baina eurak hatzei begiratzen zieten.\nEz ginen geldirik egon. Ondorengo 10 urte luze, gogor eta espero dezagun, oparo hauetan ospatu ditugun Lurraren Egunetan topaguneak bilatu eta hainbat eztabaida sustatu ditugu: esaterako, hirigintza basatiari buruzkoa, dualismo sozialaren ingurukoa, edo Kanpezu, Bakio, Etxarri, Otxandio, Lekeitio, Zornotza, Murgia, Barakaldo, Oiartzun eta Altsasuko landa eremuei buruzkoak, besteak beste. Eztabaida hauen fruitua da lurraren babeserako sarea sortzeko proposamena.\nLurraren babeserako sarea egituratu nahi dugu. Eguzki-lore baten hostoek haina korapilo eta amaraun izango dituena, sendoa bezain malgua, errotua bezain berritua, maila bakarrekoa eta parte-hartzailea, anitza eta eraginkorra, gure ekimenak ez baitu arkitektoen lana izan nahi, gure ostadar kolektiboaren mila koloreak josiko dituen jostun baten lana baizik.\nLurra sarea bidea elkarrekin egiteko gonbitea da, ez itxitako edo bukatutako proiekturantz, baizik eta parte hartzen dugunok gauden lekutik abiatuta, bakoitzak bere ekarpenak eginaz egituratuko dugun proiekturantz. Urte luzeetan zehar musu truk lanean ibili direnen parte-hartzeari esker harilkatuz joan den sare kolektibo hori, mugimendu boluntario, anitz eta deszentralizatuan egituratu nahi dugu.\nEkimen honek badu beste helbururik: nola antolatzen, elkarrekin harremanetan jartzen edo mobilizatzen garen eztabaidatzea. Herritarron parte-hartze soziala aldatzeko tresna berriak sortu behar ditugula uste dugu, horrela baino ez baita posible izango natur ondarearen berreskurapena, beharrezkoa posible egiteko energia sortzaileak askatzea, eta Euskal Herrian garapen demokratikoan oinarritutako eredua gauzatzeko kontratu sozial berria sortzea.\nEskua luzatzen dizugu mundu berri baten ametsa besarkatzeko, eskuak, besarkadak eta korapiloak gehituz naturarekin bat egin eta bere defentsarako sare handi bat josteko.


ELA eta LAB ez daude ados Sidenorrek aurkeztutako lana erregulatzeko neurriekin - Urola Kostako Hitza : Urola Kostako Hitza\nELA eta LAB ez daude ados Sidenorrek aurkeztutako lana erregulatzeko neurriekin\nHerenegun hasi zuten aldi baterako Lana Erregulatzeko Txostenaren (LET) negoziazioa enpresak eta sindikatuek. ELAk eta LABek ez dute begi onez ikusten aldi baterako lana erregulatzeko txostena. Lantegi guztietan ezarri nahi du erregulazioa, 2017an eta 2018an.\nAzkoitiko lantegiaren ataria. (Ana Abarisketa)\nHerenegun abiatu zituzten Sidenor enpresako zuzendaritzak eta haren lantegietan ordezkaritza duten sindikatuek enpresak bi urterako aurkeztu duen Lana Erregulatzeko Txostena (LET) negoziatzeko bilerak. Enpresak fabrika guztietatarako aurkeztu du erregulazio txostena; baita Azkoitiko lantegirako ere. Han lan orduak %62 murriztea proposatu du enpresak. Gainera, hainbat neurri ere ezarri nahi dituzte: malgutasunezko 80 ordu, lanpostuak aldatzea, langileak lantegi batetik bestera lekualdatzeko aukera, oporren zatiketa… Horiek guztiak mahaigaineratu zizkien astelehenean enpresako zuzendaritzak sindikatuei, eta ELAk eta LABek esan dute ez daudela ados erregulazio neurriekin. ELAren arabera, negoziazio prozesuaren helburu nagusia da “lan baldintzak kaxkartzea”, eta ez “erregulazio txostena negoziatzea”. “Murrizketak eta lan eskubide galerak proposatu dituzte. Enpresak jarri dituen baldintzak negoziatzea onartzen badugu, atzera eramango gaituzten akordioak erdietsi beharko ditugu”. Sindikatuko kideen aburuz, “LETaren negoziazioak ez luke aldatu behar hitzarmen kolektiboa”. “ELAk argi utzi zuen asteleheneko bileran prozesu honen helburua hitzarmen kolektiboak aldatzea dela, eta prozesu hori irregularra eta salagarria da”, azaldu dute sindikatuko kideek. Horrez gain, adierazi dute Sidenorren “fabriken etorkizuna bermatzeaz” hitz egin behar dela: “Lana bermatu eta lan baldintzak hobetu behar dira. ELAren ustez lana egokitzeko planik onena da laneko klima hobetzea, langileak errespetatzea eta haien etorkizuna bermatzea”. LABeko kideek esan dute erregulazioak “malgutasun osoa” dakarrela enpresarentzat. Gainera, salatu dute LET ezartzeko “ezohiko” azkartasuna erakutsi duela enpresak: “Ez da ulergarria ehunka orritako dokumentazioa jaso eta negoziazioak ja hastea”. Horrez gain, esan dute ez dagoela “inolako arrazoirik” erregulazioa egiteko, “Euskal Herriko lantoki gehienak jardueraren %100 egiten ari direnean”. LABek dio txostena ez dagoela arrazoituta eta “ezinezkoa” dela hori ezartzea. Horregatik, Lana Erregulatzeko Txostena “bertan behera uztea” exijitu diote enpresaren zuzendaritzari, eta langile batzorde bakoitzari eman beharreko “informazioa eta datuak” helarazteko epea ireki dezala galdegin dio, “horren arabera hartu beharreko neurriak hartzeko”. Enpresak proposamena baztertu du. LABek azaldu du erabaki horrek ez dituela “harritu”, bai, ordea, UGT, CCOO eta USO sindikatuen jarrerak. Sindikatu horiek ez dutelako inongo oztoporik jarri eta, “EEEa negoziatzeko mahaiaren eraketa erraztu” diotela enpresari uste du LABek. Sidenorreko langileek Lanerako Egokitzapen Plan gutxiago eta industria plan gehiago behar dutela salatu dute: “Ez ditugu ezagutzen zeintzuk diren Sidenorreko planak beren lantokietarako, zeintzuk izango diren beren inbertsioak, aurrerantzean egin beharreko produktuak, euren apustuak… . Ez dago eskubiderik egin digutena egiteko; Sidenorreko zuzendaritza berriak huts egin digu. Gaurdanik badakigu zein asmo dituen langileekin, baina ez ditugu ezagutzen enpresarako dituen planak. Agian instituzioei kontatuko dizkiete, langileei, ez, ordea”. LABek Sidenorreko zuzendaritza berriari Sidenorreko Euskal Herriko lantokietarako enplegua eta etorkizuna bermatuko dituen industria plan bat aurkez dezala exijitu dio, “enplegua eta etorkizuna bermatuko dituen plana”.


«Musikarik gabe ez dago arimarik» | OsatuBerri\n«Musikarik gabe ez dago arimarik»\nMikel Urreizti • Mantentze-lanetako ofiziala\nMikel Urreiztik odolean darama musikarako zaletasuna eta abesteko abilezia. Bizi osoan abestu du; urte mordoa darama abesbatzan, eta, orain dela sei urte, Golden Apple Quartet taldeko abeslari bilakatu zen, Kike Ochoak erretiroa hartzea erabaki zuenean, 25 urte taldean igaro eta gero. Goierri-Urola Garaiko ESIko mantentze-lanetako ofiziala da.\nNolatan ailegatu zitzaizun taldean aritzeko gonbidapena?\nOrain dela sei urte eta erdi inguru izan zen. Bizi guztian abestu dut nik. Aurrena, Lasarteko Alboka abesbatzan hainbat urtez; hori utzi, eta Errenteriako Landarbason hiru urtez, eta gaur egun ere Albokan abesten dut; niretzat ezinbestekoa da abesbatza batean egotea, profesionalki ere abestu arren. Goldeneko Loyola nire osaba da, eta urte batzuk zeramatzaten taldekide baten bila, Kike erretiroa hartzekoa baitzen.\nLandarbaso abesbatzan disko bat grabatzekoak ginen, kantari profesional batzuekin elkarlanean, eta horietako bat Golden Apple Quartet izan zen. Grabatzera joan zirenean, entseguaren ondoren, Goldenekoek Iñaki Tolaretxipirekin hitz egin zuten, Landarbasoko zuzendariarekin, eta Loyolak esan zidan Goldenekoak grabaketatik bueltan autoan zihoazela honela komentatu zutela: ‘Zergatik ez diogu esaten Mikeli gurekin proba bat egiteko?’. Ordura arte, profesionalen bat hartzea pentsatu zuten, baina esan zuten ez zutela inor egokirik aurkitu. Izan ere, ulertu behar da Edu [Errondosoro] eta nire osaba txikitatik direla lagunak, eta Manu [Romano] 15-16 urte zituztenetik ezagutzen dute.\nBizi osoa eman dute batera…\nHori da. Oso harreman estua dute elkarrekin, txantxa asko egiten dituzte, oso giro ona dute… Beste profesional bazuekin abesten zutenean, kosta egiten zitzaien giro hori ulertzea. Ni, berriz, Goldenekin hazi naiz. Lehenengo kontzertua egin zutenean, 3 urte nituen. Baina horrek ez du esan nahi proba erraza izan zenik, e! Telefonoz esan zidaten proba bat egin nahi zidatela, eta harrituta geratu nintzen. Lau abesti eman zizkidaten, eta hamabost egun baino ez nituen izan horiek prestatzeko. ‘Nola egingo dut?’, pentsatu nuen, oso denbora gutxi zen eta. Gainera, haien abestiak ez dira abesbatzakoen berak. Buru-belarri aritu nintzen haiek lantzen, lanean ari nintzela, komun bat konpondu bitartean, argi batzuk aldatzen… Etxera iritsi, ikasitakoa errepasatu, nire partiturak egin… Goldenek partiturarik gabe egiten baitu lan askotan.\nProba ongi atera zen orduan.\nProba ongi joan zen, bai, oso giro ona izan genuen. Donostian estreinatu genuen Mundo intrépido izeneko ikuskizuna. Tranpa egin zidaten, Loyolak tranpa asko egiten baititu: esan zidan urte bukaeran hasiko ginela, Espainian barrena egingo genuela bira txiki bat, eta Donostian egiterako jada ohituta egongo nintzela. Baina azkenean, Donostian izan zen estreinaldia, eta irailean, nik espero baino lau hilabete lehenago.\n«DONOSTIAN IZAN ZEN NIRE ESTREINALDIA, NIK ESPERO BAINO LAU HILABETE LEHENAGO»\nKantatu egiten duzue, baina zuen emanaldiek badute umoretik eta antzerkitik ere. Nola moldatu zara horretara?\nNire amatxik esaten zuen bezala, «antzerki-giroko jendea desberdinak gara». Nire familian denek abesten dute, eta abesten ez duenak, ez duelako nahi. Gure familian normal-normala da abesbatzaren batean edo talderen batean abestea, edota instrumenturen bat jotzea. Gabonetan, ohikoena da lau ahotsetara abestea. Guretzat naturala da, abesbatzako lagunekin taberna batean bildu eta kideok elkarrekin abestuko bagenu bezala.\nPresio pixka bat sentitu zenuen Goldenen hastean?\nEgia esan, eszenatokira igo nintzenean, presio hori nabaritu nuen, noski. Nire amatxi hor zegoen, eta nire erreferentea izan da. Bera 6 urte zituela hasi zen abesten, eta 94 urtera arte abestu du. Haren seme-alabek, ilobek… denok jaso dugu oinordekotza hori. Musika da bizitzaren parte oso handi bat, garrantzitsuena ez bada.\nImajinatzen al duzu zeure burua musikarik gabe edo eszenatokirik gabe?\nEszenatokirik gabe, bai; gasolina faltako litzaidake, herrenka joango nintzateke, baina abesteak betetzen nau gehienbat. Korridorean erabat ari naiz abesten; eskaileren oihartzuna aprobetxatzen dut abesteko… Musika da biziaren motorra. Arimak musika behar du; musikarik gabe ez dago arimarik.\nBa al duzu sei urte honetako emanaldi bereziren bat iltzatuta?\nDenak. Eszenatokira igotzean, momentu guztiak etortzen zaizkizu gogora. Beti gogoratuko dut Alboka abesbatzarekin egin nuen lehen soloa. 18-19 urte nituen, ume bat nintzen. Abesbatzarekin abestea oso erosoa da, zure ahots bereko lauzpabost dituzulako inguruan, eta erraz disimula dezakezu. Solo bat egin behar duzunean, koroa ere hor egongo da, baina ondo egin behar duzu.\nOso bitxia da: gaizki egiten duenari txalo gehiago egiten zaio ondo egiten duenari baino, ikusleak bihotz onekoak direlako eta abeslariaren sufrimendua arindu nahi dutelako. Nik ondo, erdipurdi eta gaizki egin izan dut. Eta gaizki egin eta jendeak txalo egitean, konturatzen zara oso gauza garrantzitsu batez: berdin duela, zuk beti ahalik eta hoberen egin behar duzula, eta ondo egiten ez duzunean ere zer da gerta daitekeen okerrena? Gaizki egin duzula? Jendea ez dela pozik geratuko? Eta zer? Zer hobetu jakingo duzu.\nOrain zer momentutan dago taldea? Zer duzue esku artean?\nKrisiari aurre egiten, ahal dugun moduan. Ni hasi nintzenetik, hiru proiektu egin ditugu. Gogoa jarri diogu, baina krisiak beti ez digu utzi tarterik ganoraz garatzeko. Urte amaiera dator, eta hurrengo udarako kaleko emanaldi bat prestatuko dugu. Album bat egingo dugu beste ikuskizunen kantak bilduta. Hiru bat abesti berri kantatuko ditugu, eta gainerakoak jendeak entzun nahi dituenak. Jendeak betikoa eskatzen du; Buen menú, adibidez. Abesti onak eta barregarriak berreskuratuko ditugu, eta berri batzuk sartu. Kaleko eta antzokietako emanaldiez gain, emanaldi pribatuak ere egiten ditugu: ezkontzetan, enpresa pribatuentzat… Beti ari gara garatzen. Ea pandemiak arnas pixka bat hartzen uzten digun.\nZer aldarrikatu nahiko zenuke?\nLeku guztietan egon beharko lukeela abesbatza batek. Lehen ere eskatu izan dut hori, baina orain are gehiago. Eskola guztietan egon beharko luke, udaletxeetan… Lehen, denek zituzten bandak, eta hori galdu egin da. Abesbatzak galtzen direnean, arima galdu egiten da, udalerrien arima. Abesbatza batek jendea biltzen du, eta egiten du jendea batera bizi dadin baina modu transzendente batean. Arimak batu egiten dira abestean; taupadak batu egiten dira, eta asko ikasten da: errespetatzen, miresten…


Feminismo eskolak, hitzaldiak eta kontzertuak antolatu dituzte Emakumeen Nazioarteko Eguna ospatzeko - Uztarria (Azpeitia)\n2009ko ots. 26a, 09:02\nEmakume artisten lanekin egin zuten erakusketa, iaz. Argazki originala\nEmakumeen Nazioarteko Eguna hurbiltzen ari da eta Emakumeen Mahaiak eta Bilgume Feministak ekimen ugari prestatu dituzte martxoaren 8aren inguruan, emakumeen eguna ospatu eta emakumeen eskubideak aldarrikatzeko.\nEmakumeen Mahaiak antolatuta, feminismo eskolak hasiko dira gaur, osteguna. Emakume Mahaiaren araberan, eskola horietan "feminismoaren historia, korronte ezberdinak, gaur egungo egoera, etabar aztertuko dira". Gaurko saioan hiru gai izango dituzte hizketagai: Zer da feminismoa, bere sorrera eta bilakaera munduan eta feminismoaren korronte ezberdinak.\nHurrengo saioa martxoaren 5ean egingo dute. Orduan Euskal Herriko mugimendu feminista, borroka ezberdinen bilakaerak eta gaur egungo borroka berriak aztertuko dituzte. Eskolen azken hirugarren eta azken eguna martxoaren 12an egingo dute. Saio horretan hainbat teoriaz eta ziberfeminismoaz mintzatuko dira eta. Antolatzaileek adierazi dutenez, eskolak Baigera Elkartean egingo dira, 18:00etatik 20:00etara.\nEskolez gain, Kalean uso, etxean otso antzezlana antolatu dute martxoaren 6erako. Emakumeenganako indarkegiaren gaia lantzen duen antzezlana amaitutakoan, herritarrek gaiaren inguruan eztabaidatzeko aukera izango dute. Izarraitz pilotalekuan izango da, 21:00etan hasiko da antzezlana.\nAzpeitiko Bilgune Feministak ere hainbat ekimen antolatu ditu Emakumeen Nazioarteko Egunaren bueltan. Datorren asteazkenean, martxoak 4, abortuari buruzko hitzaldia antolatu dute, 20:00etan. Ondoren, afari merienda bat egingo dute Betharram Aretoan, eta 21:00etan, El secreto de Vera Drake filma eskainiko dute, zineklubekoekin elkarlanean.\nMartxoaren 7an, Emakumeok gure gorputzaren jabe, abortua ez da delitua, eskubidea baizik lelopean manifestazioa egingo dute. Manifestazioa 19:00etan hasiko da, eta amaitutakoan txotx feminista eta kontzertuak antolatu dituzte gaztetxean. Martxoaren 8an, berriz, Donostiako bulebarretik hasita manifestazioa egingo da eta mugimendu feministak bertan parte hartzeko dei egin du.


Enpakatzaileak - Aintzinako lanbideak\nNeskatilak eta Enpakatzaileak/\nFreskoko arrasteko flotaren zerbitzurako jarduera hau bakar-bakarrik Ondarroako portuan ikusten da. Horren atzean egon daiteke, agian, arrantza modalitate horrek Bizkaiko portu horretan duen garrantzi handia. Eskura diren informazioen arabera, XX. mendearen amaiera aldean 90 ontzi zeuden eta, AZTIren arabera, 2009ko abenduan 50 eta 2012ko apirilean 30 ziren. Jaitsiera izugarri hori ez da gelditu, eta eragin zuzena izan du enpakatzaileen kopuruan, ezen 200/250 inguru izatetik 35era jaitsi da.\nOntziak Ondarroako portura iristen eta arraina enpresa armadore bakoitzaren lonjetara eramaten denean hasten da enpakatzaileen lana; hauek arrain-kaxak pisatzen dituzte, banan-banan, sailkatzen dituzte, arraina aldatzen dute eta hurrengo eguneko salmentarako prestatuta lagatzen dituzte. Zapo, merlenka, legatz, oilar eta mihi-arrainaren kasuan, neurriaren arabera sailkatzen dituzte gainera. Enpakatzaileak lehen aipatu ditugun enpresen lonjetan aritzen dira lanean, eta inork nahi baino gehiagotan gerri eta bizkar aldeko gaitzak izaten dituzte azkenean. Normalean iluntzean hasten dira lanean, hain zuzen hurrengo egunean, eguna zabaltzearekin batera, dena prest egon dadin arraina saltzeko. Lanean 6/8 laguneko taldeak aritzen dira, enpresa berarentzat normalean.\nEnpakatzaileak beren lana amaitu ondoren, 1950.\nEnpakatzaileen Gizarte Segurantzako afiliazioa historia luzeko kontua da, Unión Sindical de Armadores-en eta Instituto Social de la Marina-ren arteko itunetik ISMk 1987ko akordioa salatzean izandako hainbat jarduerataraino iristen baita. Gaur egun emakume gehienak autonomoak dira. Urtean lau bat hilabete egiten dituzte lanean, eta batez beste 4.000 euro jasotzen dituzte urtean.\n2004an Ondarroako enpakatzaileek “ONE Ondarruko Neskatilen Elkartea” jarri zuten martxan; dena den, esan behar bere buruari ‘neskatila’ izena ematen dioten enpakatzaileak direla.\nEnpakatzaileen etorkizuna zalantzan dago, batez ere gure kostaldeko portuetan itsas zabaleko freskoko arrantzan ari den ontzi kopuruaren jaitsiera izugarriarengatik. Gauza positiboen artean aipatu behar ontzi horiek arrantzatuak eskaera handia duela, komertzializazio enpresen aldetik, eta horrelakoetan poliespanezko kaxa txikietan paketatu behar izaten dute produktua.\nLanaren orduko prezioa enpakatzaileek berek finkatzen dute; 2007an 11 eurokoa zen.\nProfesional hauek, neskatilek eta enpakatzaileek alegia, adierazpide eta portaera propioak dauzkate, ohikoak inolaz ere lanean aritzen diren portuetan.\nLan hau idazteko oso baliagarriak izan zaizkigu honakoak:\nAZTIren 2009ko abenduko txostena, Eusko Jaurlaritzaren Ingurumen, Lurralde Plangintza, Nekazaritza eta Arrantza Sailarentzat egina, “Iniciativas para la mejora de las condiciones sociolaborales, reorganización y dinamización de los gremios de rederas, neskatillas y empacadoras de pescado” izenekoa.\nOndarroako neskatila eta enpakatzaileek emandako informazioak.


"Garrantzitsuegia da kultura politikarien eskuetan uzteko" - Alea.eus\n"Garrantzitsuegia da kultura politikarien eskuetan uzteko"\nAnakoz Amenabar 2018-03-11 09:00\nIñaki Larrinbe, Gasteizko Hedegile kaleko Zas kultur espazioan. / E. Anda\nKulturan "barrutik" eragiteko, politikara jauzi egin du Iñaki Larrinbek, Podemosen batzarkide modura. Kultura "bazterrean" utzi eta lurraldeko artistak aintzat hartu ez izana leporatu die erakundeei.\nEskulturak, argazkiak, instalazioak. Askotariko lanak egin ditu Iñaki Larrinbek (Gasteiz, 1967), gazte zela Arte eta Lanbide eskolan hasi zenetik. EHUn Arte ikasketak amaitu, eta ibilbide oparoa egin du geroztik, sorkuntza zein kultura kudeaketa alorretan. TMEO aldizkariko lantaldeko kide eta Amarika asanbladako zein ZAS kultur espazioko sustatzaile moduan aritu da. Kulturagatik duen "kezkak" bultzatuta, gainera, politikarako jauzia egin berri du, Podemosen biltzarkide modura.\nZAS kultur espazioaz hitz egiteko, Amarika asanbladara egin behar da atzera.\nBai, Amarika asanblada izan zen ZAS-en hazia, nolabait. 2008tik 2011 urtera bitartean Aldundiaren hiru areto kudeatzen genituen bertako kideok, Lorena Lopez de Lacalle kultura diputatua zela. Artisten asanblada ireki baten bitartez kudeatzen zen. Ekimen oso kuriosoa zen, ez dut halakorik ezagutzen estatu osoan; erakunde batek artista talde baten esku uztea hainbat areto. Fito Rodriguez, Txaro Arrazola, Natxo Rodriguez... nire belaunaldiko ia guztiak elkartu ginen. Hainbat hilabetez proiektua idatzi eta abian jarri genuen, ondoren hainbat gunerentzat erreferente izan den proiektua. Baina egitasmo hori amaitu zen, PP heldu eta lepoa moztu zigulako: Jaurlaritzak eredutzat jarri zuen proiektu hura bertan behera geratu zen, eta prentsaren bitartez jakin genuen. Handik jaiotako Inmersiones egitasmoarekin jarraitu dugu, ikus-entzunezko artisten lana ikusazteko, baina artisten arteko topaleku bat faltan genuen...\nEta duela bi urte heldu zen ZAS kultur espazioa, Gasteizko Alde Zaharrean.\nBai, topaleku hori behar genuen, arteaz idazten dutenentzako, sortzen dutenentzako, bitartekarientzako, kanpotik etorri eta bertakoekin elkartzen direnentzako. Gasteizen kultura bizitasun hori sortzeko beharrezko da ikus-entzunezkoak ere suspertzea. Gasteizen ez zegoen zentro kulturalik artisten arteko nahasketa hori izateko espaziorik, gure antzera daudenen artean hartu-emana izateko. Arte garaikideko galeriarik ere ez dugu orain, Trayecto itxi zutenetik, eta, beraz, elkartzeko lekurik ere ez dago. Ez dakit zenbat hirik ez duten izango halako galeriarik. Ikus-entzunezkoetan egoera nahiko gaizki dago, egia esan.\nEta artistek non bilatzen dute lekua?\nJendeak normalean kanpora jotzen du, eta pena bat da, hiri honek beste esparru batzuetan baduelako mugimendua. Son handiko espazio okupatua dugu muinoan, hainbat urte dituen irrati librea, komiki bat, edota espazio okupatu zabalenetako bat... eta hori kultura da, erakundeetatik kanpo sortutakoa. Erakundeetan ikusten ari gara beste gauza "garrantzitsuagoetan" batzuetan dabiltzala...\nZertan da Kulturako plan estrategikoa?\nDiputazioak joan den urtean abian jarri behar zituen 24 ekintzetatik, ez du bat bera ere abian jarri. Besteak beste, artisten inguruko informazio atari bat sortzea aurreikusten zen, formazio programak kulturako jendearentzat, diru-laguntzak... baina geldi dago.\nEta zergatik da hori?\nEz zaie kultura interesatzen. Kultura politikarik ez izatea ere bada politika kultural bat: jendea entretenitzea dute helburua, euren zabor-lanaz ahaztu daitezen telebista piztuta. Jendeak ikus-entzunezko kultura badu, irudi horiek irakurri ahal izango ditu, lerro artean irakurri ahal izango du, baina ez dute hori nahi.\n"Kultura" kontzeptu desberdinak izango dira, beharbada.\nPolitikariek badakite noiz egiten duten kulturaren alde eta noiz ez. Egiten dituzten proposamenak antza handiagoa dute errealitatetik "ihes" egiteko proposamenekin, kultura proposamenekin baino. Ez dago ikuskera kritiko bat sortzeko proposamenik; erakundeek ardo azokak, Erdi Aroko azokak eta telebista jaialdiak babesten dituzte... alegia, denbora-pasa. Irudiez inguratuta baldin bagaude, nola da posible ikasketa planetatik desagertzea? Nola da posible telebista jaialdiari kultura plan estrategiko oso bati baino diru gehiago ematea? Horrek guztiak badu helburu bat, noski. Eta horregatik da garrantzitsua kanpotik egitea barrutik egiten ez dena; kanpotik eragin behar zaio kulturari. Garrantzitsuegia da kultura, politikarien esku uzteko.\nZu ere politikaria zara orain, ezta?\nBatzar nagusietan nago, azken hiru hilabeteetatik. Baina kulturan 18 urte nituenetik daramat, eta hori da nire lana.\nEta barrutik nola ikusten duzu?\nEzinezkoa da. Ez dago modurik, hori zapalgailu bat delako; gure taldeak (Podemos) 35 ekimen aurkeztu ditu kulturan, eta badakizu zenbat atera diren? Zero. Akordio fiskalak elkartu ditu PP, PSE eta EAJ, eta beste guztia berdin zaie. Guk aurrekontuen kontra egin genuenez, enpresei zergak txikitzeko erabaki horren kontra, esaten duguna ez dute aintzat hartzen.\nKulturaren Mahaitik planaren jarraipena egiten ari da?\nMahaia erabat desaktibatuta dago. Mahaia erakundeekin bitartekari lanak egiteko sortu zen, eta bi urtez elkarrizketa izan eta gero, bertan behera geratu da. Desagertuta dago erakundeek ez diotelako kasurik egin, eta proposatutakoez erantzunik ere ez dutelako jaso. Esfortzuak erantzunik ematen ez duela ikustean nekatu egiten da jendea, normala den moduan. Gure erakundeek boikoteatu dute Mahaia.\nTMEO komiki-aldizkariak, bestetik, aurrera jarraitzen du, 31 urte eta gero.\nPubliko txiki baina fidel bati eskerrak. Asanblada bitartez hartzen dira erabakiak, publizitate modulo txikiak bakarrik ditu... eta horrek libreago egiten gaitu. Edukiei dagokionez, ez dago ildo editorialik, eta arazo txikiak egon diren arren, ez gara El Jueves moduko aldizkari handi bat eta ondorioak ere ez dira berdinak. Guztien kontra egiten dugu, eta noizean behin bajaren bat izaten dugun arren, hori da adierazpen askatasuna: zerbaitekin haserretu bazara, ondo dago. Hori baita "politikoki zuzena" izatea, inor molestatu nahi ez izatea; hor ez dago adierazpen askatasunik.\nZentsuran ez da etenik izan, ordea. Santiago Serraren erakusketa, Valtonyc hip-hop abeslaria...\nOraindik ez da ulertzen artea errepresentazioa dela. Adierazpen askatasunak muga batzuk dituela, noski; norbait hiltzea eskatzeko zirikatzen ari bazara, beharbada ahoa itxi behar zaizu. Baina arte lanetan, nola ulertu hori? Fikzioa da! Karikatura da. Pelikula batean norbait hiltzen ari badira ez zaigu okurritzen Poliziari deitzea, ezta? Aldiz, Maroto moduko alkate bat izan dugu eta ez da ezer gertatu; oso ondo dago adierazpen askatasuna, baina erantzukizuna zeinena da?\nAtzeraldi bat izan da alor horretan?\nBai, uste dut orokorra dela, baina herrialde honetan "dictablanda" batean gaudela uste dut. Mozal Legea hori bera da; min egin zaitzakeen edozein isilaraztea. Hedabideak isilaraztea eta, horri lotuta, kultura bera kontrolatzea. Pentsamenduaren diktadura bat da hori; gobernuari gustatzen ez zaizkion ideiak moztea. Santiago Serraren aferan, ordea, azokak berak zentsuratu zuen erregea bertatik igaro behar zelako, eta galeristak kendu zuen.\nEta erabaki horien aurrean herritarrek duten erantzuna?\nPostzentsura nabarmenduko nuke. Auzokideak beraiek dira zentsuratzen gaituztenak, esan duzuna gustuko ez dutelako; eta hori sare sozialetan oso ohikoa da, gutxiengo bati eraso egiten diozulako, zenbait laguni gustatzen ez zaiolako... azkenean ezin duzu ezer esan. Batzuk besteak zentsuratzen ari gara. Interesgarriena uste dut dela zuk esandako hori gustatu ez arren esateko duzun eskubidea defendatzea, baina beste bide batetik goaz... Hemen isiltzea bilatzen dugu; gure baloreak, gure bizimodua indartzen ez duen edozer ez dugu nahi. Facebook-en gertatzen da maiz; biluzi bat sartu eta zentsura dator, askotan lagun artean duzunena ere. Zentsura horizontal hori izugarria da, bertikala bezain arriskutsua, botere publikoetatik datorrena bezain arriskutsua. Dudarik gabe atzerapauso bat dago. Arteak deserosoa izan behar du.\nIñaki Larrinbek Mari Cruz Polaina batzarkideak utzitako aulkia hartu zuen, joan den azaroan, Arabako Batzar Nagusietan. Podemosen eskutik, kultura alorrean "barrutik" eragiteko nahia adierazi du. Arte Ederrak ikasi zituen, eta kultura arloan hainbat ataletan eta askotariko jardueratan ibili da; horien artean, aipatzekoak dira TMEO komikirako egindako lanak edota Diario de Noticias de Alava egunkarian eta blogean tarteka idatzitako artikuluak. Artelanen bitartez, egungo gizakiak bizi duen inguruarekin duen harremanaren inguruan hausnartu du; "gizartearen kontsumismoa eta artifizialtasuna" kritikatu ditu hainbat lanen bitartez. Bideoa, argazkilaritza, instalazioak eta bestelako bitarteko teknikoak erabili ditu horretarako. Besteak beste, Atiza, Inmersiones, Gaztearte, Arabako Kulturaren Mahaia eta ZAS kultur espazioetan parte hartu du.


14 maiatza, 2015 23 martxoa, 2016\nMaiatzaren 7an Casa Torre Jauregian Jane Austinen “Emma” liburuari buruzko solasaldia egin genuen Irakurzale Klubeko kideok, Santurtziko Udaleko funtzionarioa eta idazlea den Fernando García Pañedaren gidaritzapean. Tailerra oso interesgarria izan zen, izan ere,\nplaza guztiak bi egunetan bete ziren. Horregatik, batzuk izan zinetenez tailerrean egon pentsatu dugu interesgarria izan daitekeela laburpentxo bat egitea. Horrela bada, Bolintxi aldizkarian klubean programatutako sei saioen iruzkinak argitaratuko ditugu, behintzat “birtualki” egoteko aukera izan dezazuen.\nLehenengo saioan Fernandok idazlea eta beraren garaia aurkeztu zizkigun: Erregeordealdian bizi izan zen, georgiar eta viktoriar garaien arteko urteetan hain zuzen.\nAldaketa garaia izan zen hura, lehenago boterea lur-jabe handien esku zegoen, baina XIX. mendearen hasieran industria-iraultza hasi zen eta horrekin batera, makinak, zein landa-eremuetara ere heldu ziren. Horren ondorioz, dagoeneko ez zen zertan lursail handi-handiak izan errentagarritasuna lortzeko.\nHorrela sortu zen erdi mailako gizartea eta horrek heziketa gosea ekarri zien, gizon zein emakumeei. Eta haztegi horretan sortu zen berez eleberria, gizarte maila berri horrek gozamenerako bakarrik jaso nahi zuen “genero” berria. Horretan Austen aitzindaria izan zen, Dickens edo Tackeray idazle handien aurretik idatzi zuen eta.\nJane 1775ean jaio zen landa-eremuan, Eliza anglikanoko artzain baten alaba izanik, bere eleberrietan horrelako pertsonaiaren bat beti agertzen zen. Militarrak ere nagusi ziren bere liburuetan, garai hartan izan baitziren gerra napoleonikoak eta hortaz, armadaren izena gorantz zihoan. Jane Austinen aitak eskolak ematen zituen etxean.\nBizkaian ere errealitate sozial bera bizi zen, hemen ere oinordekotza zen nagusi, eta horrela, legeak agintzen zuen etxea seme nagusiak, ez alabak, hartu behar zuela oinordean… Gai hau behin eta berriro agertzen da Austenen liburuetan, are gehiago, bere bizitzan ere izan zuen zerikusia, landa-eremua utzi eta Bathen, orduko udatiar-herri dotorean, bizitzen jarri zen eta, baina bertan ez zen batere pozik egon, bere ustez giroa oso artifiziala zelako.\nEz zen ezkondu. Izan ere, ezagutzen diren lehenengo mezu feministak bere liburuetan agertu omen ziren, bertako protagonistek uko egin baitzioten ezkontzeari, garai hartan emakumeen esku zegoen ia “irtenbide” bakarrari. 41 urte zituela hil zen gaur egun oraindik argi ez dauden arrazoiengatik, badirudi “Adisonen gaitza” izenaz ezagutzen den gaixotasunak hil zuela.\nSaioan Austinen lanaz dakigunari buruz ere jardun zen, liburu hau edo besteren bat irakurri delako (klubeko kide batzuek “Emma” irakurrita zuten, edo “Orgullo y prejuicio” edo “Juicio y sentimiento” besteak beste) edo zine edo telebistarako egin diren egokitzapenek eta egileari berari buruz egin diren filmek ezagun egin dutelako, hala nola, “La joven Jane Austen”. “Emma” liburuak ere badu zinerako bertsioa, Gwyneth Paltrow dela protagonista nagusia.\nFernandok esan zigun “Orgullo y prejuicio” liburuan lehenengoz agertu zela gero literatura eta zinean behin eta berriro agertuko den istorio bat: gizon batek eta emakume batek elkar ezagutuko dute, eta nahiz eta hasieran ezin elkar jasan azkenean maitemindu egingo dira.\n“Emma” aukeratu da aurten idatzi zeneko berrehungarren urteurrena delako eta gainera, Austenen liburuetatik moderatzaileak gogokoen duena delako: ironikoa, aberatsa xehetasun zein erabilitako estiloan, nahiz eta apenas duen “argumenturik”.\nAustenek truko bat du: hasieran narratzaile gisa hasten da eta poliki-poliki protagonistarengan jarrarazten digu arreta.\nEz ditu pertsonaien ezaugarri fisikoak deskribatzen, bakar-bakarrik moralak, edo bestela, pertsonaiak esaten duenak azaltzen du benetan nolakoa den.\nZertzelada xume hauek entzunda (denbora arin joan zen, elkarrizketa hain zen atsegina…) maiatzaren 14rako egin genuen hitzordua eta adostu genuen ordurako 11. ataleraino (berau barne) irakurrita izango genuela, guztira 55 atal baitira eta 5 saio geratzen baitzaizkigu.\nNahi baduzue, irakurleok Bolintxin dugu topagune. Laster arte.


Bakioko Udala - Udalaren balorazioa hondartzaren erabilera dinamikoari buruz\nUdalaren balorazioa hondartzaren erabilera dinamikoari buruz\nUdalak positibotzat jo du Udaltzaingoak Bakioko hondartzan egindako lana, zapatuan hondartzaren izaera dinamikoa dekretatu ondoren, betiere Eusko Jaurlaritzako Osasun Sailak ezarritako irizpideei erantzunez. Jendetzak saihestea lortu da, eta herritar gehienek erantzun positiboa eman diete udalen gomendioei.\nAurreko astean Euskal Autonomia Erkidegoko hareatzetan gertatutakoa ikusita, Bakioko Udalak hondartzaren erabilera antolatzeko neurriak hartu behar izan ditu asteburu honetan; izan ere, aurreko astean ikusitako irudiek erakusten dute, zoritxarrez, jende askok ez duela ulertu zein garrantzizkoa den arauak betetzea eta pilaketak saihestea. Sentitzen dugu udan nahiz neguan berton bizi den komunitateak hondartzaren erabilera mugatuta ikusi behar izatea, baina ez dugu beste aukerarik izan. Ezin dugu eskuoihal bakoitzean udaltzain bat jarri hondartzako erabiltzaileen jarrera kontrolatzeko, eta udan eguraldi oneko egun ugari izango ditugunez, gure hondartzara gero eta jende gehiago hurreratzea aurreikusten dugu.\nHelburu hori kontuan hartuta, maiatzaren 29an, zapatuan, dekretu bat sinatu genuen gure hareatza hondartza dinamiko gisa definituz eta bertako jarduera murriztuz. Ekainaren 15etik aurrera, hau da, udako denboraldia hasten den egunetik aurrera, errealitatea apur bat desberdina izango da, baina ordura arte arau hauei jarraitu beharko diegu:\nIbilaldiak eta txonboak baimenduko dira. Hala ere, kontuan hartzekoa da ez dagoela soroslerik eta itsasoan arrisku-egoerak saihestu behar direla.\nSurfa edo uretako beste kirol indibidual batzuk egin daitezke.\nUmeek olgetan egin ahalko dute hondarrean.\nDebekatuta dago eguzkitan egotea modu estatikoan.\nPertsonen artean 2 metroko distantziari eutsi behar zaio.\nSegurtasun-distantziari ezin bazaio eutsi, maskarak nahitaezkoak izango dira.\nKontuan izan behar dugu neurri horien helburua geure burua eta pertsonarik ahulenak babestea eta jagotea dela; kasu honetan, gure lagunak, amama, aitite, aita, ama, ezagunak… Beraz, erantzukizun indibidualaz jokatzeko eskatzen dizuegu.\nZapatuan eta domekan egoera kontrolatzea lortu da, baina egoerak hala eskatzen badu, ez da inola ere baztertzen neurri zorrotzagoak hartzea.\nGuztion laguntza behar dugu birusa arrastoan sartzeko eta kontrolpean izateko.\nBakio bizitza da! Jagon zeure burua, jagon zeure ingurua!


4 bisita gidatu irailean egiteko - UrolaGaraia\nUrola Garaia Turismoan badakigu kosta egiten zaigula udari agur esatea eta horregatik doako bisita gidatu hauek proposatzen dizkizuegu 😉:\nIrailaren 18an, Urola Garaituz Zumarragan (10:00): familian egiteko bisita gidatua. Beloki mendiaren inguruan ibilbide erraza eginez, natura, historia, kultura eta gastronomia osasungarria uztartuko dira. Eta bisita borobiltzeko haimaketako osasuntsua eta goxoa dastatuko da. Plaza mugatuak, beharrezkoa da izena ematea 943 72 20 42 telefonoan\nIrailaren 25ean, Igartubeiti baserriko erraiak Ezkion (12:30): Igartubeiti baserria eta bere dolarea sakon ezagutzeko bisita gidatua. Iraganera egindako bidaia bisualaren bidez ondo ulertuko dira baserriaren nondik norakoak. Pintxoa eta sagardoarekin amaituko da bisita. Plaza mugatuak, beharrezkoa da izena ematea 943 72 20 42 telefonoan\nIrailaren 26an, Urretxuko San Martin de Toursetik Zumarragako parrokiara (11:00): Juan Bautista Mendizabalen eskutik, Urretxutik eta Zumarragatik ibilbide gidatua. Bi herrietako alderdi historiko adierazgarrienak azpimarratuko dira. Plaza mugatuak, beharrezkoa da izena ematea 943 72 20 42 telefonoan\nIrailaren 26an, Legazpiko Mirandaolako burdinola martxan (13:00): Makineria guztia martxan jarriko da forja ikuskizun paregabea eskaintzeko. Amaieran, bertako txingarretan egindako pintxo goxoa. Plaza mugatuak, beharrezkoa da izena ematea 943 72 20 42 telefonoan\nEz geratu plazarik gabe eta deitu lehenbailehen!\nTurismo Bulegoa2021-09-10T12:12:45+02:00September 9th, 2021|Web berriak|


Gure Historia - Argia\nHome > About Us>GURI BURUZ\nLight On Technology goi teknologiako enpresa berritzailea da, LED argi iturrien fabrikazioan, merkaturatzean eta I + Gn eta produktuen aplikazioan oinarrituta. Bezeroei zerbitzu profesionala eta kalitate handiko produktuak eskaintzera bideratuta dago. Light On Technology Shenzhen Txinan dago, garraio erosoarekin eta informazio azkarrarekin. Oinarrizko taldeak I + Gn, fabrikazioan, LED industriaren merkaturatzean dihardute 10 urte baino gehiago daramatzate eta LED bilgarriak, errendimendu fotoelektrikoa, produktuen ziurtagiria, egituren diseinua, merkatua eta abar sakonki ezagutzen dute.\nOrain arte, Light On Technology-k 100 langile baino gehiago ditu, ia 20 I + Gko langileak eta 2000 metro koadroko produkzio eremua. Argiztapen kategoria ugaritako produktuak eskaintzen ditugu, besteak beste, LED hazteko argiak,LED COB strip lights. Merkatu estrategikoak Estatu Batuak, Kanada eta Europa dira. Produktu guztiek tokiko ziurtagirien baldintzak bete dituzte, hala nola ETL, cETL, CE, ROHS.\nLight On Technology has the full set of LED grow lightprobatzeko eta fabrikatzeko ekipoak, hala nola: 2 metroko esfera integratzailea, PPFD probatzailea, PAR probagailu eramangarria eta abar.


Saint-Vincent (Garona Garaia) - Wikipedia, entziklopedia askea.\nSaint-Vincent (Garona Garaia)\nArtikulu hau Lauraguéseko udalerriari buruzkoa da; beste esanahietarako, ikus «Saint-Vincent».\nCessales, Beauville, Lux, Trébons-sur-la-Grasse eta Vallègue\nSaint-Vincent (frantsesez eta ofizialki: Saint-Vincent) Okzitaniako udalerri bat da. Administratiboki Frantziako Garona Garaia departamenduan dago, Okzitania eskualdean. 2013an 187 biztanle zituen.\n2007an Saint-Vincent udalerrian erroldatutako biztanleak 152 ziren. Familiak 47 ziren, horien artean 8 pertsona bakarrekoak ziren (8 bakarrik bizi ziren gizonak), 4 seme-alabarik gabeko familiak ziren, 31 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 51 etxebizitza zeuden, 50 familiaren etxebizitza nagusia ziren eta 2 hutsik zeuden. 45 etxeak ziren eta 6 apartamentuak ziren. 50 etxebizitza nagusietatik 41 bere jabearen bizilekua ziren, 7 alokairuan okupaturik zeuden eta 2 doan lagata zeuden; 1ek bi gela zituen, 2 etxek hiru zituzten, 9 etxek lau zituzten eta 38 etxek bost zituzten. 40 etxek euren parking plaza propioa zuten azpian. 14 etxetan ibilgailu bat zegoen eta 35 etxetan bat baino gehiago zituzten.\n2007an lan egiteko adina zuten pertsonak 98 ziren, horien artean 78 aktiboak ziren eta 20 inaktiboak ziren. 78 pertsona aktiboak lanean(40 gizon eta 38 emakume) zeuden.. 20 pertsona inaktiboetatik 8 erretiraturik zeuden, 9 ikasten zeuden eta 3 "bestelako inaktibo" gisa sailkaturik zeuden.\nVallègue (1,6 km)\nLux (1,9 km)\nCessales (2,4 km)\nRieumajou (3,6 km)\nMaurens (4,0 km)\nMultimedia: Saint-Vincent (Haute-Garonne)\nBNF: 15255514h (data)\nOrriaren azken aldaketa: 16 urria 2021, 04:47.


Zumarraga: Uraren tasaren igoera %1,99koa izatea erabaki dute - Noticias de Gipuzkoa\nZumarraga: Uraren tasaren igoera %1,99koa izatea erabaki dute\n– a.z. 20.11.2021 | 00:32\nKanila bat, zabalik. Argazkia: A.Z.\nzumarraga – Zumarragako Udalak uraren tasa %5,9 igotzea onartu zuen urriko osoko bilkuran, PSE-EEren aldeko botoekin. Sozialistek egoera berraztertu dute eta igoera %1,99koa izatea erabaki dute. PSE-EEk aldeko botoa eman du eta gainontzeko alderdiek abstentzioa eman dute.\nEH Bildu, EAJ eta Elkarrekin Zumarragak zuzenketa egitea txalotu dute, baina oraindik ere igoera gehiegizkoa dela deritzote. "Aquarbek 2021ean utzi dio kanona ordaintzeari. 2022an gastu hori ez duenez, tarifa murriztu daiteke", esan zuen EH Bilduko Josu Aztiriak astearteko osoko bilkuran.\nAsteartean Euskadi plazaren zaharberritzea Moyua enpresari esleitea ere onartu zen. Alderdi guztiek alde bozkatu zuten. Lehiaketara hiru enpresa aurkeztu dira eta Moyuak 658.000 euroan egingo du obra, zortzi hilabeteko epean.\nEztabaida luzeena piztu zuen gaia EH Bilduren mozioa izan zen, interes publiko goreneko proiektuen erregulazio berriari buruzkoa.\nAztiriak erregulazio berriak Eusko Jaurlaritzari ingurumenarentzat ona dela deritzon edozein egitasmo nahi duten tokian egiteko eskumena ematen diola salatu zuen. "Horrek udalen autonomia eraso-tzen du".\nElkarrekin-Zumarragako Ines Benitez ere erregulazio berriaren aurka azaldu zen. EAJko Josu Idigorasek ingurumena arriskutan dagoela eta halako erremintak beharrezkoak direla esan zuen. "Hamaika erkidegok erreminta hori dute dagoeneko, horien artean Nafarroak. Zergatik da txarra han ona dena?".\nPSE-EEko Rosa Maiza ere jaurlaritzari eskumen hori ematearen alde azaldu zen. "Guztiok zenbait egitasmo etxe ondoan garatzearen aurka gaude, baina aurrera atera beharrekoak dira. Erregulazio honek guztion interesa guztiaren gainetik jarriko du".


Marray - Wikipedia, entziklopedia askea.\nKantonamendu canton of Neuvy-le-Roi\n47° 37′ 16″ N, 0° 42′ 03″ E / 47.6211°N,0.7008°E / 47.6211; 0.7008Koordenatuak: 47° 37′ 16″ N, 0° 42′ 03″ E / 47.6211°N,0.7008°E / 47.6211; 0.7008\nBeaumont-la-Ronce, Chemillé-sur-Dême, La Ferrière, Les Hermites, Louestault eta Saint-Laurent-en-Gâtines\n231 (%48.3) 240 (%50.2)\nMarray Frantziako udalerria da, Indre eta Loira departamenduan dagoena, Erdialdea-Loira Harana eskualdean. 2013an 399 biztanle zituen.\n2007an Marray udalerrian erroldatutako biztanleak 399 ziren. Familiak 150 ziren, horien artean 32 pertsona bakarrekoak ziren (20 bakarrik bizi ziren gizonak eta 12 bakarrik bizi ziren emakumeak), 43 seme-alabarik gabeko familiak ziren, 71 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 192 etxebizitza zeuden, 155 familiaren etxebizitza nagusia ziren, 30 bigarren erresidentzia ziren eta 7 hutsik zeuden. 176 etxeak ziren eta 14 apartamentuak ziren. 155 etxebizitza nagusietatik 126 bere jabearen bizilekua ziren, 28 alokairuan okupaturik zeuden eta 1 doan lagata zegoen; 1ek gela bat zuen, 13 etxek bi zituzten, 24 etxek hiru zituzten, 28 etxek lau zituzten eta 89 etxek bost zituzten. 98 etxek euren parking plaza propioa zuten azpian. 59 etxetan ibilgailu bat zegoen eta 90 etxetan bat baino gehiago zituzten.\nMarray udalerriko biztanleria-piramidea 2009an .\n2007an lan egiteko adina zuten pertsonak 268 ziren, horien artean 218 aktiboak ziren eta 50 inaktiboak ziren. 218 pertsona aktiboetatik 201 lanean zeuden (104 gizon eta 97 emakume) eta 17 langabezian zeuden (11 gizon eta 6 emakume). 50 pertsona inaktiboetatik 18 erretiraturik zeuden, 20 ikasten zeuden eta 12 "bestelako inaktibo" gisa sailkaturik zeuden.\n2009an Marray udalerrian 158 unitate fiskal zeuden, 428 pertsonek osaturik. Pertsona bakoitzeko diru-sarrera fiskalaren mediana urteko 17.433 euro zen.\n2007an zeuden 15 komertzioetatik, 1 bestelako produktu industrialen fabrikazioko enpresa zen, 5 ibilgailuen saltze eta konpontze enpresak ziren, 3 garraio enpresak ziren, 2 informazio eta komunikazio enpresak ziren, 1 finantziazio enpresa zen, 2 higiezinen enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 4 zerbitzu publikoetatik, 1 banku bulegoa zen, 1 funeraria, 1 ibilgailuen konpontzeko eta nekazaritza tresnetako lantokia eta 1 higiezinen agentzia.\n2000. urtean Marray udalerrian 19 nekazaritza-ustiategi zeuden, 1.170 hektarea erabiltzen.\nLa Ferrière (3,6 km)\nLouestault (3,8 km)\nChemillé-sur-Dême (5,7 km)\nBeaumont-la-Ronce (6,1 km)\nLes Hermites (6,3 km)\nSaint-Laurent-en-Gâtines (7,0 km)\nBNF: 15257700v (data)\nOrriaren azken aldaketa: 13 martxoa 2021, 03:56.


Piztu Zure Auzoa Programa\nArloa: Aire zabaleko lekuak eta eraikinak, Parte-hartzea eta gizarte sarea, Errespetua eta barne hartzea, Herritarren parte-hartzea eta enplegua, Komunikazioa eta informazioa, Gizarte eta osasun zerbitzuak\nEgoera ahulean dauden eta beren etxeetan bizi diren adinekoak.\nAldagai hauetako bat edo gehiago izan ditzakete: adin handia izatea, gizarte-harreman gutxi izatea, bakarrik edo isolatuta egotea, narriadura kognitiboa izatea, baliabide ekonomiko mugatuak izatea, zer baliabide dauden ez jakitea.\nGasteizko Adinekoentzako Zentro Soziokulturalen ekimen bat da. Hiriko bi auzotan garatu da: Pilar eta Landazuri; baina, gaur egun, Koroatze auzoan ere ari da ezartzen.\nEgoera ahulean dauden eta beren etxeetan bizi diren adinekoen beharrei erantzuten saiatzen da, auzoak atseginagoak eta irisgarriagoak egiten dituen metodologia baten bidez. Horrela, adinekoek eguneroko jarduerak egiten, bertako kaleetatik paseatzen, toki esanguratsuetara joaten eta beste pertsona batzuekin harremanak izaten jarraitu ahal izango dute.\nAuzoan lan egiten duten eragileen lankidetza-sare bat sortu da; haren bidez, programari buruzko informazioa eman daiteke, eta adinekoak detektatu eta zaindu, eta haiei lagundu.\nAdinekoek talde eragileetan parte har dezaten sustatzeko jardueren bidez, interesatzen zaizkien jarduerak diseinatzen dira (gai desberdinei buruzko hitzaldiak, ibilbide seguruak, udako jarduerak…); haien beharrak eta interesak kontuan hartuta, auzoan dauden baliabide, zerbitzu edo jarduerei buruzko informazio pertsonalizatua ematen zaie, eta haietara lagundu.\nPalabra: Ahalduntzea, Zahartze aktiboa, Partaidetza, Egoera ahulean dauden adinekoak, Laguntza\nAuzoak adinekoentzat atseginagoak eta irisgarriagoak izan daitezen sustatzea\nEgoera ahulean dauden adinekoak identifikatzea eta haiei laguntzea.\nAdinekoak elkarrekin harremanetan jartzea.\nInguruneaz gozatzeko eta laguntza informala emateko guneak sortzea.\nAuzoko baliabideak hobeto ezagutzea eta eskuratzea.\nAdinekoen ezaugarriei eta beharrei buruz informatzea eta haien inguruan sentsibilizatzea.\nAuzoan lan egiten duten eragileen arteko lankidetza-sarea sortzea.\nBertako komunitateetan pertsonekin lan egiteko modu berriak diseinatzea eta garatzea.\nProgramaren hasiera: 2016ko azaroa. Erdi-mailako bi teknikari arduratzen dira programaz, eta 25 ordu eskaintzen dizkiote astean. Adinekoen Zerbitzuko Adinekoentzako Zentro Soziokulturalen Unitateko arduradunaren laguntza dute, baita zentroetan zerbitzuak eman eta programak garatzeaz arduratzeko kontratatu den enpresarena ere (Sirimiri).\n2016ko azaroa - 2017ko urtarrila\nEsku hartzeko metodologia diseinatzea, eta helburuak, hartzaileak (egoera ahulean dauden eta beren etxeetan bizi diren adinekoak) eta programa gauzatzeko aukeratutako auzoak (Pilar eta Landazuri) identifikatzea.\nprograma erakunde talde bati aurkeztea (talde zaintzailea), adinekoen errealitate sozialera egokitzeko.\nBi auzoetako adinekoentzako zentro soziokulturalei eta gizarte-eragileei programaren berri ematen eta haien laguntza eskatzen hastea: osasun-zentroak, gizarte-etxeak, oinarrizko gizarte-zerbitzuak, parrokia, auzotarren elkarteak, ingurune horietan lan egiten duten elkarteak...\nAdinekoen talde eragileak martxan jartzea. Astean egun batean biltzen ziren, ordu jakin batean, Pilarreko eta Landazuriko adinekoentzako zentro soziokulturaletan. Ez zen izenik eman behar; jarduera irekia zen, eta doakoa.\n2017ko urtarriletik azarora\nTalde eragileak: jardueren plangintza eta garapena.\nTalde eragileak, 85 pertsonaz osatutakoak (55 Pilarrekoak eta 30 Landazurikoak), interesatzen zaizkien jarduerak diseinatzeko eta planifikatzeko biltzen ziren (53 bilera bi auzoen artean):\nMannequin challenge bat egin zuten.\nOsasunari buruzko hitzaldiak, baliabide sozialak eta interesatzen zaizkien gaiak.\nProgramaren logotipoa diseinatu zuten.\nUdako jarduerak (gaurkotasun-gaiei buruzko solasaldiak, paseoak eta jolas ludikoak eta aisiakoak).\nIbilbide seguruak diseinatu zituzten (otsaila-maiatza), auzo bakoitzean esanguratsuak ziren tokiak lotzeko. Identifikatu egin zituzten (azaroa), hiri-altzarietan eranskailu bat jarrita.\nInstitutura eta elkarte, denda eta beste eragile batzuetara joan ziren programari buruzko informazioa banatzeko eta laguntza eskatzeko.\nProgramako profesionalek 179 topaketa egin zituzten auzoetan lan egiten duten zerbitzu publikoekin, erakunde pribatuekin eta bestelako eragileekin. Programa azaldu zitzaien, eta haietatik 27k programarekin bat egin zuten.\nBi guneetako 120 establezimendurekin harremanetan jarri ziren; haietatik 15ek prestakuntza-saioa egin zuten, eta establezimendu lagunkoiaren zigilua jaso. Establezimendu horiek jabetzen dira adinekoen beharrez, eta prest daude haiei laguntzeko, beharrezkoa izanez gero.\nErakunde eta zerbitzu publikoek establezimendu lagunkoiaren zigilua lor dezaketela proposatu zitzaion Euskadi Lagunkoiari. Prestakuntza bideratzeko, 128 adinekok eta zerbitzu publikoek galdera-sorta bati erantzun zioten. Gero, txosten bat prestatu zen, eta Euskadi Lagunkoiara bidali. Prestakuntza horri esker, 2 gizarte-etxek, 3 osasun-zentrok, adinekoentzako 2 zentro soziokulturalek, eguneko arretako zentro batek eta babespeko apartamentuek lortu zuten establezimendu lagunkoiaren zigilua. Horrela, konpromiso sendoa hartu zuten adinekoei eskaintzen dieten arreta hobetzeko.\nUda ondoren, eskaera gehiago bidali zituzten dendek, prestakuntza jasotzeko eta programan laguntzeko.\nInformazio eta laguntza pertsonalizatua\nProgramako profesionalek auzoetan dauden baliabideei buruzko informazioa eman zieten adinekoei. Pertsonekin hitz egin ondoren, arreta pertsonalizatuagoa behar dela hauteman zen 49 kasutan, eta, haien interes eta beharren arabera, baliabide eta jarduera egokienetara lagundu zitzaien: ikastaroak, tailerrak, jantoki-zerbitzua…\nMaiatzean, gutun bat bidali zitzaien bakarrik bizi diren 70 urteko eta gehiagoko 1.716 pertsonari, programaren berri emateko eta udako jardueretan parte hartzera gonbidatzeko.\nIrailean, programaren informazio-liburuxkak diseinatu ziren.\nUrrian, gutun bat bidali zitzaien auzo horietako herritarrei, programaren berri emateko eta ibilbide seguruen inauguraziora gonbidatzeko.\nAzaroan, proiektua aurkeztu zen adinekoen parte-hartzea sustatzeko Udalaren Elkargune organoan.\nEkainean eta uztailean egin ziren. 35 pertsonak hartu zuten parte. Aurretik, % 80 ez zen adinekoentzako zentro soziokulturaletara joaten, eta haietatik 9 talde eragileetan sartu ziren.\nUztailean, prestakuntza-saio bat egin zen dendarientzat eta zerbitzu publikoentzat (gizarte-etxeak, oinarrizko gizarte-zerbitzuak…). Adinekoen ezaugarriei buruzko informazioa eman zen. Euskadi Lagunkoiak ematen du. Eranskailu bat eman zitzaien partaideei, beren egoitza eta establezimenduetan jar zezaten. Zerbitzu publikoei, gainera, txosten bat eman zitzaien, gomendio espezifikoak eskaintzeko.\nAdinekoek ibilbide segurua diseinatu ondoren, Hirigintzako, Mantentze-lanetako, Udaltzaingoko eta Ekonomia Sustapeneko udal zerbitzuek hari buruzko aholkua eman zuten. Gero, eranskailuak jarri ziren hiri-altzarietan, ibilbideak identifikatzeko.\nUrrian inauguratu ziren; 82 pertsonak hartu zuten parte Landazurin, eta 157k, berriz, Pilarren.\nIbilbide seguruetako paseoak\nAzaroan hasi ziren ibilbide seguruetako paseoak, astean behin eta ordubetez.\nPrograma martxan jarri zenetik urtebete igaro ondoren, balorazio bat egin zen, bai emaitzena, bai prozesuena.\nAipagarriak dira emaitza onak. Guztira 463 pertsonak hartu zuten parte, eta ekintzek benetako eragina izan dute auzoko bizitzan: lankidetza-sarea, udako jarduerak, ibilbide seguruak…\nTalde eragileetan, 85 pertsonak hartu zuten parte; haietatik % 78 emakumezkoak ziren, % 70 bakarrik bizi ziren, eta, batez beste, 81 urte zituzten. Aurretik % 60k ez zuten bestelako jardueretan parte hartzen.\nPertsonek adierazi zuten pozik zeudela programarekin, bakarrik egoteari utzi ahal izan ziotelako eta haien bizi-kalitatea hobetu zelako. Gora egin zuten beste pertsona batzuekiko kontaktu eta harreman sozialen kopuruak eta kalitateak.\nUdaleko Gizarte Politiken Batzordean aurkeztu dira ebaluazioaren emaitzak. Emaitzetan oinarrituta, esperientzia beste auzo batera (Koroatzea) zabaltzea proposatu da, bideragarria eta jasangarria delako. Hainbat arrazoirengatik aukeratu da auzo hori: auzotarren % 30 adinekoak dira, beste bi auzoekiko mugakidea da, eta, 2018an, obra eta egokitzapen-lan garrantzitsuak egingo dira etxebizitzetan eta bide publikoan.\nBeste bi auzoetan, talde eragileek bilerak egiten jarraitzen dute astero, paseoak egiten ibilbideetan barrena… Nahiz eta oraindik profesionalen laguntza behar duten, gero eta autonomoagoak dira talde horiek.\n2018ko otsaila eta martxoa\nProgramaren berri eman da, irratian, Judimendiko auzogunean…\nProiektua aurkeztu zaio Forum 50-70 elkarteari. Talde eragileko kide den adineko batek bere bizipena eta esperientzia azaldu du.\nLandazuriko eta Pilarreko talde eragileek lanean jarraitu dute.\nPaseoak egiten jarraitzen dute auzo horietako ibilbide seguruetan barrena. Eguraldiaren ondorioz, jende gutxik hartu du parte paseoetan.\nProgramaren berri eman da Koroatzeko Adinekoentzako Zentro Soziokulturalean, eta auzo horretako eragileekin lanean hasi dira. Auzoko talde eragilea martxan jarri da.\nNabarmentzekoa da Santa Maria ikastetxeko Lehen Hezkuntzako 5. mailako ikasleen laguntza. 4 bilera egin dituzte Landazuriko eta Pilarreko talde eragileetako adinekoekin, eta lagunkoitasunaren kontzeptua eta adinekoekiko estereotipo negatiboak aztertu dituzte.\nUdaleko oinarrizko gizarte-zerbitzuekiko koordinazioa hobetu da, egoera ahulean dauden adinekoei arreta hobea emateko. Arreta ematen duten pertsonengana bidera dezakete zuzenean, eta haientzat programa onuragarria izan daitekeela esan dute.\nInteresatzen zaizkien jarduerak planifikatu eta diseinatzen dituzte.\nAuzoko eragileei, dendei, auzotarrei eta hedabideei (irratia, prentsa…) programaren berri ematen diete.\nBeste adineko batzuei ematen diete programaren berri, eta jardueretara laguntzen diete.\nTalde eragilearen barruan harremanetako eta laguntzako eragile aktiboak dira.\nAuzoan ibiltzen dira: bisitak egiten dituzte establezimenduetara eta baliabideetara, eta jardueretan parte hartzen dute beste talde batzuekin batera.\nMetodologia kuantitatiboa, hauek kontabilizatzeko: hautemandako pertsonak, partaideak eta helburuetan oinarrituta sortutako ekintzen emaitzak.\nMetodologia kualitatiboa, hauek baloratzeko: topaketak, lankidetza-sarearen eragina eta dinamismoa, eta parte hartzen dutenen sentimenduak eta iritziak. Diseinuari esker, programak partaideen harremanak eta bizi-kalitatea eta bizikidetzarena aldatzen dituen eta epe motz eta luzera haietan eragina duen ikus daiteke.\nProzesuaren jarduera garrantzitsuenak baloratzen dira (diseinua, garapena eta ebaluazioa), eta prozesua errazten eta oztopatzen duten elementuak hauteman.\nMetodologia bera ebaluatzen du, berrikuntzaren eta eraginkortasunaren ikuspegitik.\nPertsonekin lan egiten duen metodologia berria da. Harremanean, laguntzan eta partaidetzan oinarritutako sortze-elementuak darabiltza.\nPartaideen autonomia eta ahalmena aitortuta, ahalik eta gizarte-kohesio eta banakoen ongizate handiena lortzea da helburua, eta ahalik eta banakoen eta erakundeen inplikazio eta partaidetza handiena.\nPertsonei auzoko baliabideak aurkezten zaizkie, arazo sozial bati erantzun kolektiboa eman ahal izateko.\nHurbiltasun-metodologia aktiboa erabiltzen da; hau da, zailtasunak dituzten pertsonen bila joatea, nonahi daudela. Horri esker, egoera ahulean dauden eta bakarrik bizi diren pertsonengana iristen da, zaila baita haiek detektatzea eta haiei laguntzea.\nProgramaren helburu diren pertsonek berek planifikatzen, diseinatzen eta ezartzen dituzte ekintzak eta jarduerak. Guztiak programaren diseinatzaile bihurtzen dira, eta oso baliabide garrantzitsua ere, bai programa zabaltzen, bai pertsonak erakartzen eta haien partaidetza bultzatzen, baita jarduerak garatzen ere. Eta guztien gizarte-arazo baten erantzuna ere badira; alegia, adinekoen bakardadearena.\nEragina: Eragin ertaina: jardunbidea amaitu eta gutxira neurtu da eragina (3-6 hilabete).\nLankidetza-sare bat sortu da auzoetan, eta egunero erakunde berriak atxikitzen zaizkio. Bi auzoetako eragileen arteko gizarte-harremanak dinamizatuta, auzoetako adinekoen ongizatea eta elkarbizitza hobetu dira.\nAuzoko bertako baliabideak erabiltzen dira; horrela, agerian jarri eta ezagutarazi egiten dira.\nTalde eragileak kontuan hartuta, haietan parte hartzen duten pertsonak dira programaren hartzaileak.\nPartaidetza oso ona izan da, emaitza hauengatik:\nBi auzoetako adinekoengana iristea lortu da (adin handikoak, alarguntsak, bakarrik bizi direnak, auzoko baliabideei buruzko informaziorik ez dutenak, bakardade-arazoak dituztenak, gizarte-harreman gutxi dituztenak...).\nTalde eragileetan parte hartu duten 85 pertsonetatik, aurretik % 60 ez zen beste jarduera batzuetara joaten. Etxean ematen zuten egunaren zati bat.\nUrtebeteren ondoren, taldeetan parte hartzen jarraitzen dute, eta haien arteko harremana oso ona dela diote.\nHasiera-hasieratik, partaideak programaren protagonista bihurtu dira, bai parte hartzeari dagokionez, bai programa zabaltzeari dagokionez, baita beste adineko batzuk erakarri eta haiei laguntzeari dagokionez ere.\nGehienek diote bizitza hobetu diela programak, harreman gehiago dituztelako eta jarduera gehiagotan parte hartzen dutelako. Haien iritziz, baliabide eraginkorra da bakardadeari aurre egiteko.\nJasangarritasuna: Jasangarritasunerako aukera: jardunbidea duela gutxi hasi bada edo oraindik martxan badago, nola jarrai daiteke jardunbidearekin baliabideei dagokienez?\nProgramako jarduera garrantzitsuenak finkatu egin dira programak urtebete baino zertxobait gehiago daraman auzoetan: talde eragilearen bilerak, auzoko eragileen arteko lankidetza-sarea eta ibilbide seguruetako paseoak.\nPrograma jasangarria da, lankidetza-sare komunitario bati lotuta dagoelako; sare horrek helburu berberak ditu, eta bertako erakunde bakoitza eragile aktiboa da prozesuko funtsezko jardueretan: hedapena, detekzioa, deribazioa, laguntza, harremanak…\nGizarte-harremanak indartu nahi dira, eta adinekoak ahaldundu jarduera planifikatu, antolatu eta kudea ditzaten eta programa zabal dezaten. Laguntza profesionala dute, orientazioa jasotzeko, baina pertsonak gero eta autonomoagoak dira ekintzetan.\nHorri esker, programa dinamikoa da, eta partaideen behar eta interesetara egokitzen da.\nBeste auzo batera zabaldu da, aurrekoen ondoan dagoena, eta, bertan, profesionalen lana funtsezkoa da aholkularitzaren eta laguntzaren bidez adinekoek jarduerak planifikatu eta kudeatu ahal izateko, beste bi auzoetan bezala.\n2016ko azaroan, programa Gasteizko bi auzotan hasi zen (Pilar eta Landazuri), eta, 2018ko martxotik, Koroatze auzora zabaldu da.\nEz du sari eta aintzatespen ofizialik jaso.\nEmaitzen berri foro profesionaletan eta herri-partaidetzakoetan ematen denean aintzatesten dira programaren emaitza onak.


Enajenazioa (zuzenbidea) – Gizapedia\nAgian bilatzen ari zinen enajenazio mentala, psikologian eta zuzenbidean ere erabiltzen den kontzeptua.\nEnajenazioa gauza bat edo horren gaineko eskubide erreal bat beste pertsona bati besterendu edo transmititzea da, hala salerosketa, dohaintza, alokairua edo usufruktu bat ematea. Egoera batzuetan posible da gauza baten jabetza izan baino enajenaziorako eskubidea mugatua izatea, adibidez, testamentu batean posible da testamentugileak gauza bat jabetza oinordeko baten esku utzi, baina gauza hori enajenatzeko eskubidea ezereztea.\nBeste hizkuntzetan: ingelesez, disposal; gaztelaniaz, enajenación.


Mondragon Unibertsitateak eskaintza akademikoa zabalduko du hamar titulu berriekin — TUlankide MONDRAGON\nEskaintza hau Mondragon Unibertsitateak 2020/21ean eman dituen 17 graduei eta 16 unibertsitate-masterrei gehitzen zaie.\nMondragon Unibertsitateak bere eskaintza zabalduko du 2021/2022 ikasturtean, hamar titulu berrirekin –gradu-aipamen bat eta bi espezialitate berri, bost master berri eta bi aditu-ikastaro–, bere lau jakintza-arloetan: ingeniaritza, enpresagintza, hezkuntza eta gastronomia. Helburu bakar bat izango du: gizartean gertatutako aldaketen beharrei erantzutea eta premia horiekin bat datozen lanpostuak prestakuntza berrien bidez betetzea.\nEskaintza berri hori unibertsitateak ikasturte honetan emandakoari batzen zaio. Horren barruan, nabarmentzekoak dira 17 graduko titulu, 16 unibertsitate-master eta lau doktorego-programa, bai eta lau esparru horietako hainbat graduondoko, titulu propio eta aditu-ikastaro ere.\nIngeniaritzako hiru master\nIngeniaritzaren arloan, Mondragon Unibertsitatearen Goi Eskola Politeknikoak hiru master berri eskainiko ditu urritik aurrera.\nAlde batetik, Goi Eskola Politeknikoak Hidrogeno Teknologien Unibertsitate arteko Masterra eskainiko du, Mondragon Unibertsitateak beste unibertsitate batzuekin, Lanbide Heziketako zentroekin eta ikerketakoekin batera diseinatua eta Repsol-Petronor taldeak sustatua. Masterra teknologia berri horiek trantsizio energetikoan laguntzeko duten ahalmenean trebatzeko interesa duten profesionalei dago zuzenduta. Egoitza anitzeko titulua da eta lau lekutan emango da: Bilbon, Bartzelonan, Tarragonan eta Zaragozan; nagusiki, modalitate birtual sinkronoan eskainiko da, eta urriaren 15ean hasiko du bere ibilbidea.\nBestalde, Fabrikazioko Europako Master Bikoitza jarriko du abian. Masterra Berrikuntza eta Teknologiaren Europako Institutuaren (EIT) EITE Manufacturing Programaren parte da, eta robotika jasangarriko profesionalak trebatzea du helburu, fabrikazioaren arloan produktu eta zerbitzu berriak garatzeko, Europaren lehiakortasuna hobetze aldera. Mondragon Unibertsitatea da Fabrikazioko Europako Master Bikoitza emango duen Estatuko unibertsitate bakarra, eta lehen urtean beka osoa jasoko du. Ikasturtea irailean hasiko da, lehenengo urtea Arrasaten emango da eta bigarrena Austrian.\nHirugarren berrikuntza gisa, Industria Diseinuari lotutako master bat jarriko du abian: Silver Economyrako Ekintzailetza Teknologikoa (adinekoak). Masterraren helburua berrikuntza- eta ekintzailetza-prozesuak gidatzeko eta errazteko gai diren profesionalak prestatzea da, demografia-aldaketaren erronkari erantzuteko. Hala, pertsonengan zentratutako diseinuaren metodoen eta tresnen bidez, profesional horiek gai izango dira funtsezko beharrak identifikatzeko eta adinekoentzat erakargarriak diren produktu eta zerbitzu berrien baliozko proposamen bihurtzeko, euskal Silver Ekonomy delakoaren garapenean eragin esanguratsua izan dezaten. Masterra aurrez aurrekoa izango da (1.500 ordu, 2021eko urritik 2022ko ekainera), eta Urduliz Dorrean (Bizkaia) emango da, partaide duen Bizkaiko Foru Aldundiaren NAGUSI INTELLIGENCE CENTREren egoitzan. Parte-hartzaile guztiek izango dute beka jasotzeko aukera.\nEnpresagintza Fakultatean bi aditu-ikastaro berri\nMondragon Unibertsitateko Enpresagintza Fakultateak ere bi berrikuntza ekarriko dizkio Mondragon Unibertsitatearen hurrengo ikasturteko eskaintza akademikoari; zehazki, urrian hasiko diren bi aditu-ikastaro.\nAlde batetik, Data Analytics Marketinean aditu-ikastaroa. Online programa horrek marketin, salmenta eta bezeroen arloko profesionalei lagunduko die bezeroen eta marketinaren insightak (gakoak) negozio-abantaila lehiakorretara eramaten. Programak erakundeen marketin-erronkei aurre egiteko funtsezko tresna analitikoak jorratzen ditu. Ikastaroa otsailean hasiko da.\nEta, bestetik, Pertsonen Kudeaketan eta Lan Etorkizunean aditu-ikastaroa eskainiko du. Lan-munduko joerak bete-betean ari dira eragiten erakundeetako pertsonen kudeaketan. Gogoeta egiteko, partekatzeko eta ikasteko garaia da, aurrera egin ahal izateko. Aditu-ikastaro honen helburu orokorra Giza Baliabideen eta Pertsonen Kudeaketaren arloko profesionalei garapenean eta ikaskuntzan laguntzea da, beren erakundeetan kontzientzia hartzen eta pertsonak kudeatzeko estrategiak diseinatzen lagunduko dieten gaitasunak eskura ditzaten, lanaren etorkizuneko joera berriak kontuan hartuta. Hori guztia lortzeko, bizipen erreala eta inspiratzailea eduki behar da esparru horretako profesionalen eskutik, erakunde bati dakarzkion inplikazioak ezagutzeko. Ikastaroa Donostian emango da eta otsailean hasiko da.\nEta bi kokaleku berri ere nabarmendu behar dira Marketin Digitaleko Unibertsitate Masterrari dagokionez, Bilbon ez ezik, Donostian ere emango baita. Eta gauza bera gertatuko da Marketin Digitaleko Diplomarekin, datorren ikasturtetik aurrera Donostian eta Bilbon eskainiko baita (orain arte Bilbon bakarrik egiten zen).\nHezkuntzako Masterretako bi espezialitate gehiago\nHezkuntzaren arloan, Mondragon Unibertsitateko Humanitate eta Hezkuntza Zientzien Fakultateak hainbat berrikuntza eskainiko ditu Bilboko As Fabrik ekosisteman urritik aurrera:\nalde batetik, Derrigorrezko Bigarren Hezkuntzan, Batxilergoan, Lanbide Heziketan eta Hizkuntzen Irakaskuntzan Irakasle Gisa Aritzeko Gaitzen duen Unibertsitate Masterra, zeinak, berritasun gisa, bere espezialitateetako bi Bilbon ere eskainiko baititu datorren ikasturtean (Teknologia eta Giza Zientziak, eta Gizarte Zientziak).\nBestalde, aipamen berri bat Lehen Hezkuntzako Graduan: Berrikuntza Digitala. Aipamenak kualifikazio handiagoa ematen duten curriculum-areagotzeak dira, eta oso balorazio positiboa dute ikastetxeetan.\nEta, azkenik, Ikus-entzunezko Komunikazioari buruzko Graduak datorren ikasturtean ekingo dio bere ibilbideari, gradu dual gisa. Graduak bi ibilbide eskainiko ditu: Ikus-entzunezkoen sorkuntza eta Komunikazio digitala. Komunikazio digitalaren ibilbideak dual modalitaterako aintzatespen ofiziala lortu berri du.\nGastronomiako bi master berri\nGastronomiaren arloan, Mondragon Unibertsitatearen Gastronomia Zientzien Fakultateak-Basque Culinary Centerrek Komunikazioa eta Kazetaritza Gastronomikoa Masterra jarriko du abian, eta urritik aurrera komunikazio gastronomikoaren prestakuntza integrala eskainiko du, nazioarteko ikuspegiarekin. Masterrak eduki eta ekimen gastronomikoak ikuspegi global eta garaikidetik diseinatzeko, ekoizteko eta sustatzeko beharrezko gaitasunak irakatsiko ditu. Komunikazioa eta Kazetaritza Gastronomikoa Masterreko programa 2021eko urriaren 4an hasiko da, formatu erdi-presentzialean (sei hilabeteko online prestakuntza eta hilabete batekoa Basque Culinary Centerren instalazioetan). Helburu izango du komunikazio gastronomikoaren arloko profesionalak prestatzea eta nazioko eta nazioarteko kazetaritza gastronomikoaren ikuspegi global eta modernoa eskaintzea, elikaduraren arloko egungo joerak ezagutaraziz gastronomiaren, elikaduraren eta ostalaritzaren esparruko eduki sakon eta gaurkotasunekoak kudeatze aldera.\nGainera, Gastronomia Zientzien Fakultatearen-Basque Culinary Centerren eta Humanitate eta Hezkuntza Zientzien Fakultatearen arteko lankidetzaren ondorioz, datorren ikasturtean Gastronomiako Irakasleak Prestatzeko Unibertsitate Masterra jarriko da abian, online modalitatean. Masterraren helburua gastronomiaren alorrean lan egiteko oinarri pedagogiko eta didaktiko sendoa izan nahi duten profesionalak trebatzea da. Programak etorkizuneko erronkei erantzuteko gai izango diren gastronomiaren arloko hezkuntzaren eta ikerketaren esparruko profesionalak trebatuko ditu. Gainera, gastronomiaren arloko ikaskuntzaren erraztaile izateko prestakuntza emango die parte-hartzaileei.\nCOVIDaren ondorioz, 2019/2020 ikasturtea inflexio-puntua izan zen goi-mailako hezkuntzarako. Mondragon Unibertsitatea campus birtual bihurtu zen denbora errekorrean, eta teknologia berrietara egokitzeko prozesua bizkortu zuen dagoeneko oso aurreratuta zuen digitalizazio-plan baten bidez. 20/21 ikasturte honetan aurrez aurreko prestakuntzaren aldeko apustua egin du unibertsitateak, eta hura metodologia eta teknologia digitalekin, azpiegitura berrietan egindako inbertsioekin eta irakasleen prestakuntza handiagoarekin aberastu du. Unibertsitateak aurrez aurrekotasun handiagoaren aldeko apustua egiten jarraituko du 21/22 ikasturte berrian, unibertsitate-esperientzia aberasten duen uste osoa baitu.


Nazioarteko diploma bikoitzeko ibilbidea - Eit Manufacturing - Mondragon Unibertsitatea\nMugikortasuna eta nazioarteratzea/\nNazioarteko diploma bikoitzeko ibilbidea - Eit Manufacturing/\nNazioarteko diploma bikoitzeko ibilbidea – EIT Manufacturing\nMondragon Unibertsitateak EIT Manufacturing Master’s programme bat egiteko aukera eskaintzen du Robotika eta Kontrol Sistemen Masterraren bitartez. Aukera hori EIT Manufacturing proiektuaren barruan kokatzen da, Europako fabrikazio-eragile nagusiak biltzen dituen komunitatea da eta Europako Berrikuntza eta Teknologia Institutuaren (EIT) barruan dago. Mondragon Unibertsitatea eta MONDRAGON Korporazioa komunitate honetako kide dira beste herrialdeetako 53 enpresa, unibertsitate eta zentro teknologikoekin batera. Diziplina arteko komunitate indartsu honek bultzatuta, Europako produktu, prozesu eta zerbitzuei balio erantsi handia eskainiko diegu eta fabrikazio global eta jasangarri baten sorrera inspiratuko dugu.\nEIT Manufacturing-ekin batera antolatutako master programen barruan, Mondragon Unibertsitateak People and Robots for Sustainable Work programa eskaintzen du eta austriako Technische Universität Wien unibertsitatearekin elkarlanean egiten du.\nOndorioz, programa honetan parte hartzen duten ikasleek bi sehilikeko Mondragon Unibertsitatean egingo dituzte eta beste bi austriako unibertsitatean.\nZer eskaintzen du EIT Manufacturing masterrak?\nEIT Manufacturing master programak mugikortasuna, mentoria, sareen sorrera, berrikuntza, enpresa-espiritua eta negozio-moduloak eskaintzen ditu. EIT masterreko ikasleak enpresa berritzaileak sortzeko prestatuko dira edota manufaktura-industria ekosistemaren barruan berrikuntza aplikatzeko proposamenak egingo dituzte. Ondorioz, Europako lehiakortasuna, ingurumenaren iraunkortasuna eta kalitatezko lanpostu berriak sortzen lagunduko dutelarik.\nEIT Manufacturing antolatutako masterrak lau programa eskaintzen ditu:\nPeople and Robots for Sustainable Work (Mondragon Unibertsitatean eskainitakoa)\nEIT Manufacturing-ek ikasketa bekak eskainiko ditu masterra ikasteko.\nIZEN EMATE DATAK\nEskaera data martxoaren 31an itxiko da eta EIT Manufacturing-eko batzordeak egin du aukeraketa).\nMasterreko titulazio bikoitza, bat Mondragon Unibertsitatearena eta bestea austriako Technische Universität Wien unibertsitatearena.\nEIT Manufacturing-ek emandako ziurtagiri gehigarria.\nZein ezaugarri bete behar dira EIT Manufacturing ziurtagiria eskuratzeko?\n4 ibilbideetako bat bete izana (nazioarteko mugikortasunarekin)\nBerrikuntza eta ekintzailetzari buruzko ikastaroetan parte hartzea (udako ikastaroak)\nEnpresako praktikaldia arrakastaz osatzea.\nInformazioa gehiago eta kontaktua\nPrograma honen inguruan informazioa zehatzagoa eskuratu nahi izanez gero jar zaitez harremanetan Arrate Alonso Gómezekin.\n+34 647 504 201\nEspecialidad del máster: People and Robots for Sustainable Work


Katamotz iberiarraren aniztasun genetiko urriak ez ditu espeziearen biziraupenerako aukerak murrizten | Consumer\nKatamotz iberiarraren aniztasun genetiko urriak ez ditu espeziearen biziraupenerako aukerak murrizten\nNazioarteko azterlan batek hemeretzi katamotz fosil aztertu ditu, eta ez dute aldaketa genetikorik aurkitu azken 50.000 urteetan\nEuropako haragijale mehatxatuena den katamotz iberiarraren aniztasun genetiko urriak espeziearen biziraupenerako aukerak ez lituzke murriztuko. Horixe da “Molekular Ecology” aldizkariaren azken zenbakian argitaratutako nazioarteko azterlan baten ondorio nagusia. Bertan, Ikerketa Zientifikoen Kontseilu Goreneko (CSIC) ikertzaileek parte hartu dute. Hemeretzi katilu-fosilen DNA aztertzearen ondorioa da kenketa hori. Horren bidez, espezie horren barietate genetikoa txikia izan dela ikusi da azken 50.000 urteetan, CSICen arabera.\nZientzialariek diotenez, “itxaropena ematen die kontserbazionistei dibertsitate genetikorik ezak —beste felido-espezie batzuetan ere egoten da, hala nola Afrikako gepardoetan, Ngorongoro kraterraren lehoietan eta Floridako zingiran— katamia desagerraraziko duela, endogamiaren eta ekosistema aldakorretara egokitzeko gaitasun eskasaren ondorioz”.\nLanaren ardura duten ikertzaileentzat, fenomenoa “botila-lepo genetikoa” izeneko efektuaren bidez azaltzen da. Giza jardueraren aztarna edo azken glaziazioaren amaierako aldaketa bortitzak, Holozenoan (duela 10.000 urte) berotze globalak eragindakoak, ere arrazoi gisa hartzen dira.\nIkertzaile espainiar, ingeles, daniar eta suediarrek osatutako zientzialari-taldeak 19 katamotz-fosileko hezur eta hortzen DNA erauzi zuen, 50.000 urtetik aurreko mendera bitarteko antzinatasunarekin. Zientzialariek mitokondrioko DNA aztertu zuten, normalean oso aldakorra den genomaren zati bat, eta ez dute aldaketa genetikorik aurkitu, azaltzen du CSICek. “Penintsula osoko 19 lagin aztertu ditugu, eta guztiek mitokondrio-DNA sekuentzia bera dutela ikusi dugu. Katamotzak oso gutxi izan dira beti, eta gaur egungo uniformetasun genetikoak ez du zerikusirik beherakada demografiko berri batekin”, dio Carles Lalueza?Fox CSICeko ikertzaileak, lanaren egileetako batek. Bere taldeak, Biologia Ebolutiboko Institutuan, CSICeko zentro misto batean eta Bartzelonako Pompeu Fabra Unibertsitatean, 20.000 eta 2.000 urte bitarteko hiru fosil aztertu ditu. Bartzelonako hainbat indusketatatik datoz laginak.\nMark Thomas Londresko (Erresuma Batua) University College-ko ikertzaileak azaldu duenez, “denbora-tarte hain luzean aniztasun genetiko txikia izateak populazioen tamaina ertaina zela adierazten du”. “Populazio txikiek hainbeste denbora iraun ahal izatea eta hain dibertsitate genetiko txikia izatea baliagarria izan liteke gaur egun galzorian dauden antzeko espezieen biziraupena aintzat hartzeko”, nabarmendu du.\nbiziraupen ekosistemak felidoak fósiles-eu kontserbazionistak


Camping y Bungalows que admite animales en Goizueta\nInicio Campings Destinos Camping que admite animales en Goizueta\nCampings que admite animales en Goizueta\na 15.51 km.\na 20.89 km.\nGoizueta - Navarra - a 2.85 km.\nOiartzun - Guipúzcoa / Gipuzkoa - a 16.05 km.\nLekunberri - Navarra - a 19.17 km.\nOrio - Guipúzcoa / Gipuzkoa - a 23.58 km.\nHondarribia - Guipúzcoa / Gipuzkoa - a 25.03 km.\nZarautz - Guipúzcoa / Gipuzkoa - a 26.39 km.\nZarautz - Guipúzcoa / Gipuzkoa - a 26.78 km.\nAróstegui - Navarra - a 29.59 km.\nArbizu - Navarra - a 33.36 km.\nErratzu - Navarra - a 33.52 km.\nZumaia - Guipúzcoa / Gipuzkoa - a 33.78 km.\nEcharri-Aranaz - Navarra - a 33.78 km.\nEusa - Navarra - a 40.06 km.\nDeba - Guipúzcoa / Gipuzkoa - a 40.15 km.\nAltsasu - Navarra - a 45.86 km.


Heldu da egun handia - Zarautz - Zarauzkohitza.eus\nHeldu da egun handia\nZarauzko Hitza 2017-09-08 09:00\nBihar ospatuko dute Euskal Jai Eguna, eta hainbat berrikuntza izango da ohiko egitarauan. Udalak garbiketa zerbitzua indartuko du eta prebentzio kanpaina jarriko du abian\nEuskal Astea amaierara heltzen ari da —gaur Musika plazatik hasita kantujira, 19:00etan, eta salbea Frantziskotarren elizan, 20:00etan, izango dira— . Hori biribiltzeko, egun handia ospatuko dute bihar: Euskal Jai Eguna. Askotariko ekitaldiak izango dira egun osoan, hainbat gunetan banatuta. Aurten, gainera, zenbait berrikuntza ere izango da. Batetik, disko festa antolatu dute Zinema pilotalekuan gaztelekuko disko jartzaileen eskutik. «Inauterietan, Kuadrilla Egunean eta Karramarro Fest-en jardun dute musika jartzen eta, beti festa girotzeko prest daudenez, euskal musika izango da nagusi», adierazi du Xabier Txurruka alkateak.\nBestetik, Gaztetxean ere izango da gozamenerako tartea; hamaiketakoa, kontzertuak eta festa antolatu dituzte, besteak beste. Era berean, Gurekin Jai batzordearen azken topa egingo dute txosnagunean. Egungo taldeak jarduna etengo du, eta beren lekukoa gazteek har dezaten nahi dute. Hala, Azken topa azken brindixa izan ez dadin lelopean antolatu dituzte aurtengo ekitaldiak.\nGainontzean, ohi bezala, erromeriak izango dira; Goiztiarren eskutik pilota partidak, herri kirolak eta bertsoak; Alproja taldearen antzezlana; Iñurritzara erromesaldia eta kontzertuak, besteak beste. «Aukerak ez dira faltako festa girorako. Festa alaiak, baketsuak eta eraso sexistarik gabekoak goza ditzagula guztiok», esan du alkateak.\nHorri lotuta, Prebentzio sailak Botiltzarra kanpaina bultzatuko du egun horretan. Helburua da jai giroan alkoholaren gehiegizko kontsumoa murriztea, bestelako aisialdi aukerak bultzatzea eta indarkeria sexista prebenitzea. Horretarako, Ai Laketeko sei kidek gazteei alkoholaren gehiegizko erabileraren inguruko informazioa eta indarkeria sexistaren kontrako materiala banatuko dizkiete. Era berean, eraso sexistak prebenitzeko informazioa banatuko dute Harremanak-eko sexologoek. Hala, karpa bat jarriko dute Belauntzaran plazan, 10:00etatik 14:00etara. Halaber, Lurraldebus enpresak autobusen gaueko zerbitzu bereziak jarriko ditu Zumaia eta Donostia zein Azkoitia eta Zarautz artean.\nGarbiketa zerbitzua ere indartuko du udalak. Aurten, irailaren 9a larunbata egokitu da eta Zarautzera jende ugari etorriko dela aurreikusi du erakundeak. Hori dela eta, udalaren, Urola Kostako Udal Elkartearen eta Foru Aldundiaren garbiketarako baliabide guztiak aprobetxatuko dituzte. Hainbat neurri hartuko dute horretarako: batetik, langile kopuru bikoitza ariko da lanean, iazko kopuru bera: 24 lagun. Bestetik, ohi baino makina gehiago baliatuko dituzte; kale-garbigailu makina eta zisterna-kamioi bana gehiago, hain zuzen ere.\nIaz, estreinakoz, pixaren aurkako likidoa bota zuten kaleko hormetan eta izan zuen «eraginkortasuna» ikusita, aurten ere gauza bera egingo dute. Likido hori paretean aplikatuz gero, pixak hormaren gainazalean errebotatu eta pixa egiten ari dena bustitzen da. Munoa azpialdean, malekoiko atari eta sarbideetan eta Alde Zaharrean botako dute.\nBestalde, Munoan 22:30ean erromeria izango denez, 20:00etan garbituko dute plaza hori. Halaber, komun publiko bereziak jarriko dituzte Duke Enean, Munoa ondoan, Lege Zaharren enparantzan eta Iñurritzan. «Errespetuz eta gizabidez» jokatzeko eskatu du Iban San Martin zinegotziak.\nEuskal Asteko egitaraua, ikusgai\nZarauzko Hitza 2017 abu 24 Jaiak\nIrailaren 1etik 9ra ospatuko dute zarauztarrek nahiz bisitariek Euskal Astea. Horren barruan, askotariko ekitaldiak izango dira, besteak beste, Eus...


Mugatzaileak [Sareko Euskal Gramatika]\nEuskal determinatzaileen artean mugatzaileak eta zenbatzaileak daude. Ondoko adibide hauetan ikusten dugu hori:\nLehenbiziko adibidean “a” mugatzailea dugu; bigarrenean “hori” erakuslea eta hirugarrenean “bi” zenbatzailea. Sail honetan sartzen dugu “partitiboa” deitzen den hori ere, banaketa osagarrian baitago mugatzailearekin:\nez duzu dirurik\nbadu gero horrek dirurik!\nPartitiboa ere sail honetan\nGramatikari guztiek azpimarratu dutenez, partitiboa ezezkoetan eta galderazkoetan ageri da, eta batzuetan baiezkoetan ere, azkeneko adibideak ikusten den gisan. Baina perpaus hori oso markatua da, enfatikoa. Nekez entzungo diogu norbaiti “*menditik ederki ikusten da hondartzarik” edo holako zerbait. Partitiboaz kasuen sailean hitz egiten da, baina hemen ere sartu behar da, eta horregatik ematen da horren berri atal honetan.\nBeraz, SEG-en artikuluaz hitz egingo da, egungo artikulua, eta nola ikusi duten euskal gramatikariek artikuluaren gaia XVII. mendetik aurrera. Horrekin batera zenbatzaileak (kuantifikazioaren kontua) eta partitiboa. Hori da hemendik aurrera ondoko artikuluetan ikusten dena.\nEuskara Institutua, EHU, "Mugatzaileak", Sareko Euskal Gramatika (SEG), www.ehu.eus/seg


Udalbatzak aho batez onartu du Herrirako kideen askatasuna eskatzeko mozioa - Elgeta - Goiena.eus\nUdalbatzak aho batez onartu du Herrirako kideen askatasuna eskatzeko mozioa\nLarraitz Zeberio Lekuona 2013-10-28 10:23\nUrriko osoko bilkuran aurkeztu eta onartu zuten mozioa, Elgetan.\nAho batez onartu du Elgetako udalbatzak Herrirako kideen askatasuna eskatzeko mozioa. Bertan irakur daiteke: "Elgetako Udalak PPren Gobernuaren eta Auzitegi Nazionalaren estrategia politiko-judizial partekatua salatzen du, "dena ETA da" tesia aktibatzeagatik". Baita ere: "Elgetako Udalak euskal herritarron eskubide zibil eta politikoen errespetua eta Herrira-ren baitan euskal presoen oinarrizko eskubideen alde lanean ari ziren atxilotutako pertsona guztien askatasuna eta euren kontrako salaketak bertan behera geratzea eskatzen du".\nHERRIRAKO KIDEEN ASKATASUNA ESKATZEKO MOZIOA\nHerri hau, giza eskubide guztien onarpenean eta defentsan oinarrituz, demokrazia eta bakea garatuz eta herritarren borondatea oinarritzat hartuz eraiki behar da. Hori da herri honen gehiengoak aspaldi egindako hautua da.\nDuela egun batzuk Herrira plataformako kideak atxilotu dituzte. "Dena ETA da" tesiari eutsiz egin dituzte atxiloketak, Euskal Herrian bake prozesua bultzatu eta finkatzeko bidean atzeraldia suposatu dutelarik.\nOinarrizko eskubideen etengabeko zapalketak ez dira inolaz ere lagungarri gure herriak bizi duen soluzio bilaketarako. Soluzioa baitator batetik, oinarrizko eskubide ororen errespetatzetik eta bestetik, gure herriak bizi duen gatazka politikoa itxiko duen akordio politikoa lortzerik; beti ere gure herriak bere etorkizun politikoa erabakitzeko duen eskubide demokratikoa oinarri hartuta.\nErakunde politikoen ilegalizazio prozesuek eten egiten dituzte oinarrizko eskubide diren ideologia, adierazpen, elkartze eta parte-hartze aldarrikapen demokratikoak; euskal gizartearen aniztasun politikoari zor zaion errespetuari eragiten diote zuzen zuzenean, eta baita gure herriko elkarbizitzari ere; eta guztiz urruntzen gaituzte euskal gizarteak behin eta berriz eskatzen duen normalizazio politiko eszenatokietatik.\n1.- Elgetako Udalak PPren Gobernuaren eta Auzitegi Nazionalaren estrategia politiko-judizial partekatua salatzen du, “dena ETA da” tesia aktibatzeagatik, ETAk duela ia bi urte ekintza armatuaren behin betiko etena aldarrikatu zuela jakitun izan arren eta ETAren erabakiaren irrebertsibilitatea eta egiazkotasuna egiaztatzeko ardura politikoa bere gain hartu beharrean, eta bake prozesua bultzatu beharrean, aipatu taldearen ekintzak irauten duen ideia berreskuratu nahian dabiltzalako.\n2.- Elgetako Udalak euskal herritarron eskubide zibil eta politikoen errespetua eta “Herrira”ren baitan euskal presoen oinarrizko eskubideen alde lanean ari ziren atxilotutako pertsona guztien askatasuna eta euren kontrako salaketak bertan behera geratzea eskatzedu.\nARALAR-INDEPENDIENTEAK,\tBILDU,\tEAJ.


"Gaztetxe Eguna, ospakizunerako eta herriari egiteko gai garena erakusteko eguna izango da" - Arrasate - Goiena.eus\n"Gaztetxe Eguna, ospakizunerako eta herriari egiteko gai garena erakusteko eguna izango da"\nJokin Bereziartua Lizarazu 2010-04-22 18:28\nGaztetxearen 19. urteurreneko aste bukaera potoloena biziko du AGAKOk; zapatuan izango da egun handiena: Gaztetxe Eguna. 160 lagunendako tokia dago bertso bazkarian eta gaztetxea lepo betetzea espero du asanbladak. Ion Ugarte (Arrasate, 1985) aritu da, besteak beste, eguna antolatzen; harekin egon gara.\nGaztetxe Eguna izango da zapatuan, baina biharkoa ere egun berezia duzue, ala?\nHala da. Euskal Herriko 28. Espeleologia jardunaldiak izango dira eta diapositiba emanaldi bat egingo da. Horrez gain, Oñatiko espeleologia taldekoek Joseba Iglesiasen omenezko diapositiba emanaldia egingo dute. Jardunaldiak 18:30ean hasiko dira. Gauean, berriz, Xasta eta Zea Mays taldeen kontzertua egongo da. Sarrerak bost euro ordaindu beharko da.\nEta zapatuan, Gaztetxe Eguna. Zertarako antolatu duzue?\nHerri osoarendako antolatu dugu, ospakizun egun handi moduan. Baina herriari zer egiteko gai garen erakutsi gura diogu, hots, indar handia dugula.\nGoizetik goizerako egitaraua antolatu dugu: 12:00etan triki-poteoa, 15:00etan bertso bazkaria gaztetxean eta bazkalostean, Urretxu-Zumarragako punk talde ibiltari batek girotuta, jolasak egingo ditugu herriko kaleetan. Eta azkenik, gaupasa. Domekan, bestalde, bat egingo dugu AHT-aren aurkako mendi martxarekin.\nAmaitzeko, ospatu diren ekitaldien balorazioa egiterik bai?\nOrain arteko harrerarekin oso pozik gaude. Jende asko hurbildu da, eta adin ezberdinetakoa. Herrian babesa dugu eta horrek indarra ematen digu aurrera egiteko.


Apiterapia - Orokorra - Bernadette Darchen irakasleak laburbildu ditu Vespa Velutinaren kontra gaur dauden metodoak\nBernadette Delage-Darchen Paris VI unibertsitateko irakasle ohorezkoa da. Berarekin egindako beste elkarrizketa bat, aspaldi Liberation egunkariak egina, irakur daiteke 1 (http://www.liberation.fr/sciences/0101169251-bernadette-darchen-59-ans-specialiste-des-fourmis-puis-avec-son-mari-des-abeilles-delaisse-parfois-ses-insectes-sociaux-pour-de-plus-grosses-betes-elle-a-reunit-une-etonnante-collection-de-naturalises) eta 2 (http://www.liberation.fr/sciences/0101169253-bernadette-darchen-son-musee-particulier) zatiotan. Ondorengo lerroetan, irakaslearen artikulua.\nVespa Velutina edo Asiako Liztorraren urteroko zikloa. Zer ikasi dezakegu hartaz liztorra akabatzen saiatzeko.\nBernadette Darchen, Paris VI unibertsitateko irakasle ohorezkoa.\nAsiako liztorraren urteroko zikloaren analisi sakon batek ikusarazten dizkigu inbaditzaile honen ugaritzea mugatzeko modu batzuk.\nXomorro hori gure artean finkatu denez, ezingo dugu gehiago desagerrarazi. Noizbait aurkituko dira hartatik babesteko medioak, arrazionalak eta eraginkorrak, baina hori iritsi bitartean hona hemen martxan jarri ditzakegun erremedioak. Horretarako kontutan hartu ditugu tranpak jartzen ari direnen esperientzia batetik – erlezainena gehienbat- eta bestetik entomofauna [xomorroen ekosistema] babesteko nahia.\nLaburbildu dezagun orain artean tranpen kontuan esandakoa.\nI -. Tranpak\n1.- Udaberrian: tranpak fundatzaileentzako\nNoiz jarri: negu bukaeratik (sarritan otsaileko lehen egun epeletatik) apiril bukaera arte.\nNolako tranpak: liztorrentzako lehendik dauden tranpak, edota besterik gabe ur botila plastikozkoekin egindako xinpleenak.\nBeita edo karnatak: azukre eta alkoholdunak, esate baterako garagardoa + ziropea (granadaren ziropea modukoak) – emaitza onak sagar ziropearekin. Liztorrak erortzen direnean tranpetan, beita horiek hartzitu edo fermentatzen hasita, are hobeto funtzionatzen dute.\nTranpak non jarri: zuhaizpeetan (ahal bada haritzen gerizpean, lurretik 1,5-2,5 metrora edo erlauntzen tartean edo aurrean, edota erlategi inguruetan, eskualde bakoitzaren arabera).\nUdaberriko tranpa jartze ez selektibo hau apiril bukaeran eten behar da [data hauek Dordoñako eguraldiari dagozkio].\n2.- Udan: langile inudeentzako tranpak\nNoiz jarri: liztor asiarrak erlauntzetara hurbiltzen hasten direnetik, normalean uztaila bukaeratik aurrera.\nNolako tranpak: udaberrikoak berak.\nBeita edo karnatak: proteina dutenak. Onena arrain-haragia da, baina azkar usteltzen da eta orduan ez zaie erakargarria egiten. Alternatiba: katuentzako pate edo kroketak (arrainez eginak). Tranpan eroritakoan, liztorrak ezin dira atera barrutik eta bertan hiltzen dira (baina ito gabe). Erabat baztertu azukre-alkoholak, inguruko beste xomorroak ez izorratzeko.\nTranpak non jarri: erlauntzen inguruan, erleak zaintzeko. Erlauntzen tartean eta hauen altuera berean.\n3.- Udazkenean: liztor heldu hegalariak harrapatzeko eta erlauntzen atariak zaintzeko tranpak\nNoiz jarri: irail bukaeratik negu hasiera bitartean.\nNolako tranpak: aurrekoak berak.\nBeita edo karnatak: berriro alkohola eta azukrea dutenak. Segun eta nola doan urtea, liztor asko erori daitezke tranpetan eta, aldiz, bestelako xomorroak gutxi.\nErlauntzen atari edo pikerak: udazkenean liztorrak erlauntzetan sartzen dira. Hori saihesteko, neguko atakak jarri, sarbidea 5,5 mm.ko altuerara mugatuz. Horrela erleak sartu-irten ahal izango dira baina erleak ez. Ez ahaztu neurri hau.\nII Liztorren habiak suntsitzea\nBanakako liztorrak tranpetan harrapatzeaz gain, habiak harrapatzea da (ahal denean) haiek suntsitzeko sistema eraginkorra; zeren eta, gure artean ezaguna den Vaspa Cabroren alderantziz, asiarrek gehienik kanpoan kokatzen baitute habia. Sistema bat baino gehiago erabiltzen da:\nHabia ttikiak suntsitzea\nErrez suntsitzen dira habia txikiak. Segun eta zein tamainatakoak diren, edo intsektizidaz igurtzi daitezke (liztorrak akabatzeko bonba bereziak badira oso erradikalak direnak) edo habiari sarrera itxi dakioke (paperez, kotoiz, belar iharrez, goroldioz, poliuretanoz…) eta ondoren intsektizidaz igurtzi. Beti ere, lantegi hori ilunabarrean berandu edo goizean oso goiz egin, liztor guztiak habian daudela segurtatzeko.\nHabia ertain eta handiak suntsitzea\nLiztor habia aurkitu duen jendeak, ez dakienez norengana jo, hauei deitzen die:\n- Suhiltzaileei: hauek sartzen dute eskua beste inor okupatzen ez denean, baina baldintza batekin, habia leku arriskutsuan egotea inguruko jendearentzako (eskola baten inguruan, esaterako).\n- Desinsektatzaile profesionalei: baina hauek eskua sartzen dute baldin eta beren ekipoa habiara ailegatzeko moduan baldin badago (batzuetan altuegi dago). Jende askok nahiago du hauei ez deitzea, pagatu egin behar zaielako. Eta orduan zer egin?\n- Ehiztariak. Erlezain asko ehiztariak ere badirenez, habiak suntsitzeko modu bat antolatu dute orain artean oso emaitza onak eskaini dituena. Honatx: perdigoi oso txikizko kartutxoekin egin tiro habiari, txiki-txiki eginda lurrera erori arte. Baina hau lortzeko 4-9 fusil behar dira elkarrekin tiroka, ehiztari koadrila. Berrogei kartutxo inguru behar izaten dituzte. Ez da, beraz, bromako kontua. Ezin da egin ehiza baimenduta ez dagoenean. Eta hasi aurretik, herriko alkateari abisua eman behar zaio; gainera, leku egokietan egin daiteke, arriskutsua ez den tokietan. J. Quintois erlezain-ehiztariak [Perigord eskualdekok gizon batez ari da] 2009an 60 habia birrindu zituen bere koadrilarekin: batere istripurik gabe. Hau da, bestalde, habiak oso altuera handian (30 metro) daudean erabil daitekeen sistema bakarra. Batzuetan lana lurrean bukatu behar da, erori diren zatiei intsektizida boteaz. Hori egitekotan, kasu eman behar da triku, mika, satain eta bestelako animaliekin, hondakinak jatera etor daitezkeenekin. Horregatik gomendatzen da habiaren azpian plastiko bat zabaltzea, eroritakoa hartan bilduta (batik bat intsektizida usatu baldin bada) ondoren erretzeko asmoa dagoenean.\nTeknika hau asko usatzen du Girondako Groupement de Defense Sanitaire des Abeilles GDSA elkarteak eta prestatua izan da aurre egiteko habien ugaritze izugarriari, askotan hiriguneetan.\nGas sulforosoa ardotarako upelak tratatzeko usatzen dena bera da. Usai nazkagarria du baina naturan ebaporatzen denez, ez du beste xomorroentzako kalterik.\nGas sulfurusoa ardogintzan usatzen denez nekazarien kooperatibetan eros daiteke [Perigord eta oro har Dordoña mahastiz beteta da, ardo famatuak dauzkate bertan] eta konprimitituta dago likido moduan balbulaz hornitutako boteiletan. Boteila irekitakoan, balbula likidoz betetzen da eta hau irekitakoan tubo luze berezi batetik botatzen da gas moduan.\nTuboa makila luze bati lotuta dago, tuboa eramateaz gain liztorren habia zulatzeko balio duena.\nGasa horrela sartzen da habian. Gasak oso hotz handia eragiten du eta liztorrak lokarrarazten. Gas dosi bat baino gehiago bota behar zaie, liztorrak esnatu ez daitezen. Xomorroak ondo “lokarrarazi” direnean, makilarekin habia erori arazten da lurrean jarritako plastiko baten gainera, dena zaku batean bildu eta ondoren erretzeko. Kontuz ibili, gerta daitekeelako liztorrak lokartuta besterik ez egotea. Beraz, ondo txikitu habia eta dena bildu. Makilatarako erabili daitezke leihoak garbitzeko usatzen diren kirten luze horietakoak; bata besteari lotuta hiruk 6 metro egiten dute. Makila hori baino luzeagoa balitz balantza egingo luke muturrean.\nBeraz, sei metrotara dauden habietaraino iristen gara horrela. Gorago ere posible da, eskailera batez lagunduta! Traktore batek igoarazitako plataforma batetik ere egin daiteke. Udal askok daukate horrelako tresna bat.\nKalkulatu dugu sistema merke honekin suntsitu ditzakegula habia guztien hiru laurdenak. Gaur arte, teknika hauen erabiltzaileek ez dute istripu bakar bat jasan txikitu dituzten ehunka habiekin.\nVespa Velutinaren heldua\nHitz pare bat, amaitzeko, liztor honen helduez.\nXomorro hau ez da agresiboa habiatik irtenda patruilan dabilenean, hori esan behar da hasteko.\nAldiz, habiaren inguruan sortutako edozein nahasmenduk (bibrazioek) langileen erreakzio bortitza eragiten dute; eta hauek egin dezakete bai heldu edota pozoia bota (kontuz begiekin!).\nLiztor honen heldua oso mingarria da eta luzez irauten du (egun oso batez, esaterako). Heldu mordoxka bat nozituz gero, ospitalera jo behar da. Dordoñan pertsona bakar bat hil da honengatik, baina osasun ahuleko gaztea zen.\nLiztor asiarraren kontrako borrokaren etorkizuna\nEspero gabeko inbasio honi erantzun diogu –hau da, nagusiki erlezainek erantzun diote- ahal zen moduan, eskueran dagoenarekin sistemak asmatuz. Baina borroka metodoak hobetuko dira etsaiaren biologia gero eta hobeto ezagutzen dugun heinean. Denborarekin, lortuko dira modurik merketan bai denboratan eta bai dirutan. Aurkitu beharra dago erlategiak zaintzeko behar dena, eta horretan ari gara.\nLehen ahalegina, Véto Pharma laborategiak (http://www.vetopharma.com/) atera du aurten [2010ean] liztorrarentzako tranpetan erabiltzeko erakargarri bat, baita plastikozko tranpa hori-beltzak ere, Japonian Vespa Mandarinia harrapatzeko usatzen direnak. Gaurkoz esan dezakegu liztorren erakargarri hau ez dela Vespa Velutinarentzako oso berezitua, baina formula hobetu ahal izango da. [Ikusi produktu honetaz www.apivet.eu blogak emandako albistea: “Veto-Pharma va distribuer des pièges et des attractifs à frelons dans le cadre de la lutte contre Vespa velutina” (http://www.apivet.eu/2010/01/vetopharma-va-distribuer-des-pieges-attractifs-frelons.html)]\nBukatzeko, orain beren eskualdeetara bisitari berri hau iritsi zaien guztiei dedikatzen dizkiet bereziki informazio guztiok, probetxua aterako dietelakoan.\nBerriro eskerrak eman nahi dizkiet informazioak eta muestrak pasatu dizkidaten erlezainei, haiei esker burutu ahal izan baitut ikerketa.


Irekia Eusko Jaurlaritza - Gobierno Vasco :: Segurtasun Sailak elurragatiko alerta laranja aktibatu du asteazkenerako, otsailak 4\nSegurtasun Sailak elurragatiko alerta laranja …\n<img src="https://www.irekia.euskadi.eus/uploads/cover_photos/24332/original/DSCN0911.JPG" style="max-width:100%" alt="" />\nAire polarreko masa batek tenperaturen jaitsiera nabarmena eragingo du\nEusko Jaurlaritzako Segurtasun Sailak elurragatiko alerta laranja aktibatuko du asteazkenean, 3:00etatik aurrera, egun osorako. Tenperaturak nabarmen jaitsiko dira.\nEuskalmet - Euskal Meteorologia Agentziaren iragarpenen arabera, hainbat frontek zeharkatuko dute EAE eta elurra utziko dute maila baxuetan, batez ere, asteazkenean eta ostegunean. Ipar-ekialdeko egoeren ondorioz, prezipitazioak ugariagoak izango dira Bizkaian eta Arabako mendebaldean eta hotz handiagoa izango da Gipuzkoan eta Arabako ekialdean.\nEuskalmeten arabera, Atlantikoko goi-presioen eta kontinenteko behe-presioen ondorioz, aire polarreko masa iritsiko zaigu, ipar-ekialdeko haizeekin.\nGaur, astelehena, elur-maila igo arren, bihar, asteartea, berriz jaitsiko da eta 300-400 metroen inguruan geratuko da. Gainera, asteazkenean, ostegunean eta ostiralean, baliteke 0-100 metroraino jaistea.\nBaliteke prezipitazioak nabarmenak izatea asteazkenean eta ostegunean, eta maila baxuetan ere elur moduan egitea. Izan ere, zaparradak eta txingorra izango dira, batez ere, EAEko mendebaldean.\nBaliteke prezipitazioak 30 mm-tik gorakoak izatea Kantauri isurialdean, hau da, 5-30 cm arteko elurra egitea maila ertainetan eta altuetan eta 2-15 cm artean maila baxuetan.\nEuskalmeten iragarpenen arabera, tenperaturak oso hotzak izango dira, gehienez 0-5 ºC artekoak kostaldean eta 0 ºC-koak barnealdean. Gutxieneko tenperatura 0 ºC-koa izango da kostaldean eta 0 eta -5 ºC artekoa barnealdean.\nGaurko iragarpenen arabera, baliteke egunik hotzena ostirala (otsailak 6) izango da. Baliteke barnealdean, egun osoan, 0 ºC-tik beherako tenperatura izatea eta kostaldean, 0 ºC ingurukoa.\nHala, baliteke kostaldean tenperatura minimoa 0 ºC-tik beherakoa izatea, batez ere, Gipuzkoan, eta barnealdean -5 ºC ingurukoa. Mendialdean, tenperaturak baxuagoak izango dira.\nHorrenbestez, izozte nabarmenak izango dira, baita kostaldean ere, batez ere Gipuzkoan. Barnealdean, izozteak ertainak izango dira, eta, mendialdean, gogorrak.\nFinean, hurrengo egunetan hotza eta elurra (maila baxuetan) izango dira nagusi, batez ere, asteazkenean, ostegunean eta ostiralean.\nAsteburuan, tenperatura hotzak eta elur-maila baxua izango dira oraindik, baina prezipitazioak ez dira ugariak izango.\nIragarpenak ikusirik, Larrialdiei Aurre Egiteko eta Meteorologiako Zuzendaritzak aire librean jarduerak egin aurretik egoera meteorologikoa kontuan hartzea gomendatzen du, eta Trafiko Zuzendaritzak errepideen egoerari buruz ematen dituen gomendioak jarraitzea. Gogoan izan alerta laranjarekin ez dela gomendatzen mendian hainbat kirol jarduera egitea.\nRT @Amalagundu: Activada la alerta naranja por nieve http://t.co/Z1okuwcLes\nActivada la alerta naranja por nieve http://t.co/Z1okuwcLes\nRT @Gob_eus: [ALERTA NIEVE] El Departamento de Seguridad activa para el miércoles, día 4, la alerta naranja por nieve ➡ http://t.co/pIieMY2…\n“@Irekia: El Departamento de Seguridad activa para el miércoles, la alerta naranja por nieve en #Euskadi http://t.co/qruD0epRgv #euskalmet\nRT @Irekia: El Departamento de Seguridad activa para el miércoles, día 4, la alerta naranja por nieve ➡ http://t.co/HUOZlYvoGQ #euskalmet #…\n[ALERTA NIEVE] El Departamento de Seguridad activa para el miércoles, día 4, la alerta naranja por nieve ➡ http://t.co/pIieMY2Au7 @Euskalmet\nDSCN0911.JPG 900 KB (JPG)\nSegurtasun Sailak alerta laranja aktibatu du gaur, abuztuak 31, arratsalderako, euri jasengatik


kritiken hemeroteka » Kafkaren narrazioak\nBizian argitaratuak / Franz Kafka (Naroa Zubillaga) / Alberdania-Elkar, 2007\nKafkaren narrazioak Javier Rojo / El Correo, 2008-04-12\nKafkaren narrazio laburren bilduma agertu da, “Bizian argitaratuak” izenburuarekin eta Naroa Zubillagaren itzulpen lanari esker: Izenburuan ikus daiteke liburu honen muga, bertan agertzen diren narrazio laburrak Kafka bizi zelarik argitaratu zituenak baitira, hau da, egilearen oniritziarekin agertutako narrazioak. Gauza jakina da Max Brod-i eskatu ziola hil ondoren bere paperak erre zitzala. Max Brod-ek lagunaren nahia bete ez, ordea, eta hari esker hainbat eta hainbat testu ezezagun, baztertutako aldaera eta abar argitaratu ahal izan ziren idazlearen heriotzaren ondoren. Hemen argertzen diren istorio batzuk ipuin bakarreko liburuxketan agertu ziren (“Epaia”, “Sugilea”, “Zigor kolonian”), beste batzuk narrazio bildumak ziren (“Kontenplazioa”, “Landa medikua”, “Gosearen artista”). Jakina, narrazio laburren bilduma bat da, eta bilduma honetatik kanpo gelditu dira Kafkaren idazlanik garrantzitsuenak, literaturaren historia markatu duten nobelak.\nBatzuen ustez, Kafka XX. Mendeko idazlerik esanguratsuena dateke, agian ez garrantzitsuena, baina bai esanguratsuena. Bere narrazioetan, gizartearen aurrean gizajo moduan agertzen zaigu gizakia, batzuetan animaliaren izaeratik hurbilago gizakiarenetik baino. Galduta dago bere izaera mugen barruan, baina baita zeharo arrotz zaion inguru batean ere. Ezinbestez amiltzera doala badaki, baina hala ere amiltzera lehiatzen da, horixe izango balitz bezala bere patua. Halako irudia osatu zuen idazleak bere literaturan, baina esan behar da irudi hori batez ere bere nobeletan ikusten dugula gauzatuta. Narrazio labur hauetan halako eredutik hurbilen dauden istorioak “Zigor kolonian” izenburuko ipuinean beldurrezko istorio bat, ia istorio “gore” desatsegin bat, kontatzen zaigu.\n“Gosearen artista” izeneko liburuan, Kafkari hainbeste gustatzen zitzaion ikuskizunen mundua, zirkua, agertzen zaigu. Inguru horretan aurkitu zuen gizakiaren egoera azaltzeko metafora egokia: gizakia zirku batean dago, jendaurrean bere bizitza arriskuan jartzen beste gizaki batzuek denbora-pasako ikuskizuna izan dezaten, halako moldez non gizaki izaera ere galtzera heltzen den. Narrazio hauek ez dira Kafkaren literatur lanik hoberenak, baina jenioek ere bigarren mailako idazlanak sortzen dituzte noizean behin.